
SEDIS 


COMMENTARIUM OFFICIALE 


ACTA PII PP. X 


EPISTOLA QUA VULGATUM SCRIPTUM QUODDAM REPROBATUR 
CIRCA QUAESTIONEM DE ECCLESIIS AD CATHOLICAM UNITATEM REVOCANDIS. 


VENERABILIBUS FRATRIBUS ARCHIEPISCOPIS DELEGATIS APOSTOLICIS BYZANTII, IN 
GRAECIA, IN AEGYPTO, IN MESOPOTAMIA, IN PERSIA, IN SYRIA ET IN INDIIS 
ORIENTALIBUS CONSIDENTIBUS. 


PIUS PP. X 


VENERABILES FRATRES, SALUTEM ET APOSTOLICAM BENEDICTIONEM. 


Ex quo, nono labente saeculo, Orientis gentes ab unitate 
Ecclesiae catholicae coeperunt avelli, vix dici potest quan- 
tum a viris sanctis adlaboratum sit, ut dissidentes fratres 
ad eius gremium revocarentur. Prae ceteris vero Summi 
Pontifices, Decessores Nostri, pro eo quo fungebantur munere, 
fidem et unitatem ecclesiasticam tuendi, nil intentatum reli- 
querunt, ut qua paternis adhortationibus, qua publicis legatio- 
nibus, qua solemnibus conciliis, funestissimum dissidium tolle- 
retur, quod Occidenti quidem in moerorem cessit, Orienti vero 
grave intulit damnum. Huius sollicitudinis testes sunt, ut pau- 
cos tantum recenseamus, Gregorius IX, Innocentius IV, Cle- 
mens IV, Gregorius X, Eugenius IV, Gregorius XIII, et Bene- 
dictus XIV *. Sed neminem latet, quanto animi sui studio nu- 
perrimo tempore Decessor Noster felicis recordationis Leo XIII, 


‘ Const. « Nuper ad nos», 16 Mart. 1743, aliam fidei professionem Orientalibus 
praescribit. 
Acta, vol. III, n. 4. — 31-3-911. 9 

Orientis gentes invitaverit ut Ecclesiae Romanae iterum conso- 


-ciarentur. « Nos quidem certe (inquit) ', pervetusta Orientis glo- 


ria, et in omne genus hominum fama meritorum ipsa recorda- 
tione delectat. Ibi enim salutis humani generis incunabula, et 
christianae sapientiae primordia; illinc omnium beneficiorum, 
quae una cum sacro Evangelio accepimus, velut abundantis- 
simus amnis in Occidentem influzit... Atque haec Nobiscum 
in animo considerantes, nihil tam cupimus atque optamus, quam 
dare operam, ut Oriente toto maiorum virtus et magnitudo re- 
viviscat. Eoque magis, quod illic humanorum eventuum is volvi- 
tur cursus, ut indicia identidem appareant, quae spem porten- 
dant, Orientis populos, ab Ecclesiae Romanae sinu tam diu- 
turno tempore dissociatos, cum eadem aliquando in gratiam, 
aspirante Deo, redituros ». 

Nec, minori sane desiderio Nos ipsi, Ven. Fratres, quod probe 
nostis, tenemur, ut cito dies illucescat, tot anxiis sanctorum viro- 
rum votis exoptatus, quo penitus a fundamentis subvertatur 
murus ille, qui duos iamdiu dividit populos, atque his uno fidei 
et caritatis amplexu permixtis, pax invocata tandem aliquando 
refloreat, fiatque wnwm ovile et unus pastor ’*. 

Nobis tamen haec animo revolventibus, gravis moeroris oc- 
casionem nuperrime praebuit scriptum aliquod, in recens con- 
dito diario « Roma e lOriente » evulgatum, cui titulus « Pensées 
sur la question de Vunion des Eglises ». Enimvero tot iisque 
tam gravibus erroribus, non modo theologicis, verum etiam hi- 
storicis, scriptum illud scatet, ut vix possit maior cumulus pau- 
cioribus paginis contineri. 

Nimirum, ibi non minus temere quam falso huic opinioni 
fit aditus, dogma de processione Spiritus Sancti a Filio haud- 
quaquam ex ipsis Evangelii verbis profiuere, aut antiquorum 


-Patrum fide comprobari; - pariter imprudentissime in dubium 


; Allocutio « Si fuit in re», 13 Dec. 1880, ad S. R. E. Card., in Aed. Vat.; 
Act., vol. u, p. 179; Cf. etiam Ep. Ap. « Praeclara Gratulationis », 20 lun. 1894; Act., 
vol. xiv, p. 195. 

? Ioan. x, 16. 

revocatur, utrum sacra de Purgatorio ac de Immaculata Beatae 
Mariae Virginis Conceptione dogmata a sanctis viris priorum 
saeculorum agnita fuerint; - cum vero de Ecclesiae constitutione 
incidit sermo, primo renovatur error a Decessore Nostro Inno- 
centio X ' iamdiu damnatus, quo suadetur S. Paulum haberi 
tamquam fratrem omnino parem S. Petro; - deinde non minori 
falsitate iniicitur persuasio, Ecclesiam catholicam non fuisse pri- 
mis saeculis principatum unius, hoc est monarchiam; aut pri- 
matum Ecclesiae Romanae nullis validis argumentis inniti. - Sed 
nec ibidem intacta relinquitur catholica doctrina de Sanctis- 
simo Eucharistiae Sacramento, cum praefracte docetur, senten- 
tiam suscipi posse, quae tenet, apud Graecos verba consecratoria 
effectum non sortiri, nisi iam prolata oratione illa quam epicle- 
sim vocant, cum tamen compertum sit Ecclesiae minime com- 
petere ius circa ipsam sacramentorum substantiam quidpiam 
innovandi; - cui haud minus absonum est, validam habendam 
esse Confirmationem a quovis presbytero collatam ’*. 

Vel ex hoc errorum summario, quibus refertum est illud 
scriptum, facile intelligitis, Venerabiles Fratres, gravissimum 
offendiculum omnibus ipsum perlegentibus allatum fuisse, et 
Nos ipsos magnopere obstupuisse, catholicam doctrinam, non 
obtectis verbis adeo procaciter perverti, pluraque ad historiam 
spectantia, de causis orientalis schismatis, a vero audacter ni- 
mis detorqueri. Ac primum quidem falso in crimen vocantur 
sanctissimi Pontifices‘Nicolaus I et Leo IX, quasi magna dissen- 
sionis pars illius debeatur superbiae et ambitioni, huius vero 
acribus obiurgationibus; perinde ac si prioris vigor apostolicus 
in sacrosanctis iuribus tuendis superbiae sit tribuendus ; alte- 
rius autem sedulitas in coércendis improbis vocari velit crude- 
litas. Historiae quoque iura conculcantur cum sacrae illae 
expeditiones, quas cruciatas vocant, tamquam latrocinia tradu- 


* Decr. Congr. gen. S. R. et U. Inquis., 24 Ian. 1647. 

* Cf. Bened. XIV, Constitut. « Etsi pastoralis », pro Italo-graecis, 26 Maii 1742, ubi 
dicit irritam nunc fore confirmationem a simplici presbytero latino ex sola episcopi 
delegatione collatam. 


a 


} 


130 Acta Apostolicae Sedis. - Commentarium Ufficiale. 


cuntur; aut cum, quod etiam gravius est, Romani Pontifices incu- 
santur, quasi studium, quo conati sunt Orientis gentes ad coniun- 
ctionem cum Ecclesia Romana vocare, dominandi cupiditati sit 
adscribendum, non apostolicae sollicitudini pascendi Christi 
gregis. 

Nec stuporem addidit levem quod in eodem scripto adse- 
ritur, Graecos Florentiae a Latinis coactos fuisse ut unitati 
subscriberent, aut eosdem argumentis falsis inductos, ut dogma 
de processione Spiritus Sancti etiam a Filio susciperent. Quin 
etiam eo usque proceditur, ut historiae iuribus conculcatis, in 
dubium revocetur, utrum Generalia Concilia, quae post Grae- 
corum discessionem celebrata sunt, hoc est ab octavo ad Vati- 
canum, tamquam oecumenica vere sint habenda; unde hibridae™ 
cuiusdam unitatis ratio proponitur, id solum ab utraque eccle- 
sia deinceps agnoscendum tamquam legitimum, quod commune 
patrimonium fuerit ante discessionem, ceteris, tamquam super- 
vacaneis et forte spuriis additamentis, alto silentio pressis. 

Haec vobis, Venerabiles Fratres, significanda duximus, non 
solum ut sciatis memoratas propositiones atque sententias fal- 
sas, temerarias, a fide catholica alienas a Nobis reprobari, sed 


- etiam ut quantum in vobis est, a populis vigilantiae vestrae com- 


missis tam diram luem propulsare conemini, omnes adhortando, 
ut in accepta doctrina permaneant, neve alteri unquam consen- 
tiant, licet... angelus de caelo evangelizet '. Simul tamen enixe 
oramus, ut eos persuasos faciatis, nihil Nobis antiquius esse, 
quam ut omnes bonae voluntatis homines vires indefesse exe- 
rant, quo concupita unitas citius obtineatur, ut in una fidei 
catholicae professione, sub uno pastore summo adunentur, quas 
discordia dispersas retinet oves. Quod facilius quidem contin- 
get, si ad Spiritum Sanctum Paraclitum, qui « non est dissen- 
sionis Deus, sed pacis » *, fervidae ingeminentur preces; inde 
enim fiet ut Christi votum impleatur, quod ante subeundos 


1 Gal., 1, 8. 
2? I Cor., xiv, 33. 

extremos cruciatus cum gemitibus expressit *: « Ut omnes 
unum sint, sicut tu, Pater, in me, et ego in te; ut et ipsi in nobis 
unum sint ». 

Denique hoc omnes in animum inducant suum, incassum 
omnino in hoc opere adlaborari, nisi imprimis recta et integra 
fides catholica retineatur, qualis in Sacra Scriptura, Patrum 
traditione, Ecclesiae consensu, Conciliis Generalibus, ac Sum- 
morum Pontificum decretis est tradita et consecrata. Pergant 
igitur quotquot contendunt causam tueri unitatis: pergant fidei 
galea induti, anchoram spei tenentes, caritatis igne succensi, 
sedulam in hoc divinissimo negotio navare operam; et pacis 
auctor atque amator Deus, cuius in potestate posita sunt tem- 
pora et momenta *, diem accelerabit, quo Orientis gentes ad 
catholicam unitatem exsultantes sint rediturae, atque huic 
Apostolicae Sedi coniunctae, depulsis erroribus, salutis aeter- 
nae portum ingressurae. 

Has Nostras litteras, Venerabiles Fratres, in linguam verna- 
culam regionis unicuique vestrum concreditae diligenter trans- 
latas evulgare curabitis. Dum porro vos certiores facere gaude- 
mus, dilectum Auctorem scripti inconsiderate, sed bona fide ab 
ipso elucubrati, sincere et ex corde coram Nobis adhaesisse 
doctrinis in hac epistola expositis, et cuncta quae Sancta Sedes 
Apostolica docet, reiicit et condemnat, et ipsum, Deo adiuvante, 
usque ad ultimum vitae finem docere, reiicere et condemnare 
esse paratum, divinorum auspicem munerum, Nostraeque bene- 
volentiae testem Apostolicam Benedictionem Vobis peramanter 
in Domino impertimus. 

Datum Romae apud S. Petrum die xxvi mensis Decembris, 
anno McMx, Pontificatus Nostri octavo. 


PIVS PP. X. 


1 Joan., XVu, 21. 
Aot., 1, 7. 

LITTERAE APOSTOLICAE 
1. 


TEMPLUM B. M. VIRGINIS VULGO “ DEL PILASTRELLO » PROPE LENDINARAM 
ADRIENSIS DIOECESEOS AD DIGNITATEM BASILICAE MINORIS EVEHITUR. 


PIUS PP. X. 

Ad perpetuam rei memoriam. — Traditum a Romanis Pontificibus 
Praedecessoribus Nostris, morem servantes, templa Dei, quae magno 
avitae pietatis studio circumfusa, singulari Christifidelium frequentia 
celebrantur; praeclaris titulis ac privilegiis ad bonum hominum spiri- 
tuale et Coelitum honorem, quantum in Nobis est, augenda, exornare 
consuevimus. Haec inter merito recensendum est quod saeculo sexto 
decimo prope Lendinaram Urbem intra fines Adriensis Dioeceseos aedi- 
ficatum et monachis Congregationis Olivetanae concreditum extat, Beatae 
Mariae Virgini Sacrum sub titulo de Pila parva, seu, ut vulgo dicitur, 
« del Pilastrello »; quae quidem appellatio ex eo est repetenda, quod 
simulacrum Virginis Iesum Infantem ulnis gestantis, parvae stelae fixe 
impositum in altari Principe ibi colitur. Cum vero Lendinarae cives ac 
regiones a pestilentiis , terraemotibus, aquarum eluvionibus, Deipara 
exorata non semel integros incolumesque servaverit et votis piorum 
secreto editis fere numquam non affuerit, hinc factum est, ut tum sacra 
aedes amplificaretur artisque operibus dives evaderet, tum simulacrum 
ipsum ab Antistitibus Adriensibus bis antea redimitum, anno demum 
millesimo nongentesimo sexto, ex Capituli Vaticani decreto, coronis 
aureis decoraretur. Cura autem et studio Monachorum Olivetanae fami- 
liae, qui tempore Gallicae perturbationis e sancto illo loco expulsi, ite- 
rum in praesenti sacra munia ibidem naviter explent, ita pietas exarsit 
ut non modo Adriensis, sed etiam finitimarum regionum populi, pere- 
grinantium more, Antistitibus ducibus, saepe Sacrarium ipsum visere 
consueverint. lamvero cum Monachi eidem O. S. B. e Congregatione 
Olivetana una cum Lendinarae civitatis Municipibus enixe Nos rogaverint, 
ut templum B. M. V. de Pila parva Basilicam Minorem renuntiare digna- 
remur, Nos, praeter enarrata, hoc insuper reputantes, quod Aedes eadem, 
pretiosa supellectile referta ac Coelitum ditata reliquiis, de Summorum 
Pontificum privilegio Archibasilicae Patriarchali Lateranensi ac Basili- 
cae Patriarchali Sanctae Mariae Maioris iam meruit aggregari, votis 
obsequuti tam dilectorum filiorum Nostrorum Patriarchae Venetiarum 
et Archiepiscopi Ferrariensis, quam Episcopi Adriensis et complurium 

aliorum Antistitum, supplicantium optatis propensa voluntate satisfacere 
decrevimus. Quare Auctoritate Nostra Apostolica, harum Litterarum vi, 
antiquum insigneque templum Lendinarense, titulo B. M. Virginis vulgo 
« del Pilastrello » ad Basilicae Minoris dignitatem evehimus, illique pri- 
vilegia omnia tribuimus, quae Minoribus Almae huius Urbis Nostrae 
Basilicis competunt. Decernentes praesentes Nostras Litteras, firmas, 
validas, efficaces semper existere et fore, suosque plenarios effectus sor- 
tiri et obtinere, illisque ad quos spectat et in posterum spectabit, in 
omnibus et per omnia plenissime suffragari, sicque in praemissis per 
quoscumque iudices ordinarios et delegatos iudicari et definiri debere , 
atque irritum esse et inane, si secus super his a quoquam quavis au- 
ctoritate scienter vel ignoranter contigerit attentari. Non obstantibus 
Constitutionibus Apostolicis ceterisque omnibus in contrarium facienti- 
bus quibuslibet. 

Datum Romae apud S. Petrum, sub anmulo Piscatoris, die xv Fe- 
bruarii mpccccx1, Pontificatus Nostri anno octavo. 

R. Carp. Merry peu VAL, 
L. >» S. a Secretis Status. 


II. 


ERECTIO IN ARCHICONFRATERNITATEM CUM FACULTATE AGGREGANDI 
IN DITIONE MEXICANA. 


PIUS PP. X. 


Ad perpetuam rei memoriam. — Dilectus filius Moderator Provin- 
cialis Missionariorum, qui Filii lImmaculati Cordis Beatissimae Virginis 
Mariae nuncupantur, exposuit Nobis, anno mpcccxci, Mexicopoli, in 
Ecclesia Iesu et Mariae dicata canonice erectam fuisse Confraternitatem 
e Divina Providentia appellatam et regimini eorumdem Religiosorum 
commissam: brevi autem similes confraternitates in compluribus oppidis 
per universam rempublicam Mexicanam cum magna fidelium utilitate et 
animarum salute constitutas rite esse et continenter in dies constitui. 
Quo permotus incremento humiles Nobis preces adhibet, ut ipsam Con- 
fraternitatem Archisodalitatis titulo ac privilegiis de Nostra benignitate 
cohonestare dignemur. Nos igitur, quibus nihil antiquius est, quam ut 
pietas christiani populi quam maxime foveatur, huiusmodi optata 
explenda animo libenti censuimus. Itaque, quum a Venerabili Fratre 
Archiepiscopo Mexicano certiores facti simus eam confraternitatem finem 
suum magno cum studio ita persequi ut spirituale bonum non modo ad 
sodales, sed etiam ad populum, qui diebus praesertim solemnioribus 


| 


124 Acta Apostolicae Sedis. - Commentarium Officiale. 


illuc frequens convenit, copiose redundet, atque insuper Ordinario debi- 
tum obsequium nunquam non tribuere paratam esse, et ceteris cum 
sodalitatibus inibi existentibus concordia et pace simul in gloriam Dei 
tendere, haec reputantes, Apostolica Nostra Auctoritate, praesentium vi, 
perpetuumque in modum, Sodalitatem sub titulo Divinae Providentiae, 
in Ecclesia Iesu et Mariae dicata, Mexicopoli, canonice institutam et Filiis 
Immaculati Cordis Beatissimae Virginis Mariae regendam traditam, in 
Archiconfraternitatem erigimus, evehimus, constituimus ac consuetis 
honoribus et privilegiis ornamus. Archisodalitatis autem huius, sic per 
Nos erectae, Moderatoribus atque officialibus praesentibus et futuris, 
similiter Auctoritate Nostra per praesentes concedimus, ut ipsi alias 
sodalitatis eiusdem nominis atque instituti, intra fines ditionis Mexi- 
canae canonice existentes, servatis forma Constitutionis Clementis 
PP. VIII Praedecessoris Nostri fel. rec., aliisque Apostolicis Ordinatio- 
nibus desuper editis, sibi aggregare, illisque omnes et singulas indul- 
gentias, peccatorum remissiones ac poenitentiarum relaxationes eidem 
Archisodalitati a Sede Apostolica concessas, quae aliis sint communi- 
cabiles, communicare licite possint ac valeant. Decernentes, praesentes 
Nostras Litteras firmas, validas atque efficaces semper existere et fore, 
suosque plenarios et integros effectus sortiri et obtinere, illisque ad quos 
spectat et in posterum spectabit, in omnibus et per omnia plenissime 
suffragari, sicque in praemissis per quoscumque iudices ordinarios vel 
delegatos iudicari et definiri debere atque irritum esse et inane si secus 
super his a quoquam, quavis auctoritate scienter vel ignoranter conti- 
gerit attentari. Non obstantibus constitutionibus et ordinationibus A po- 
stolicis, etiam speciali et individua mentione ac derogatione dignis, 
ceterisque omnibus in contrarium facientibus quibuscumque. 
Datum Romae apud S. Petrum, sub annulo Piscatoris, die xx Fe- 
bruarii mcmx1, Pontificatus Nostri anno octavo. 
R. Carp. Merry DEL VAL, 
L. 4B S. a Secretis Status. 


Ill. 


PARTIALIS INDULGENTIA PERPETUA PRO SOCIIS ARCHISODALITATIS 
AB INFANTE IESU UBIQUE TERRARUM. 


PIUS PP. X. 
Ad perpetuam rei memoriam. — Quum Nostrum subit animum grata 
ac iucunda Infantis Iesu memoria, talis haec recordatio ineuntis aetatis 
laetitiam renovat, germanamque fidem in Augustum Dominicae Incar- 

nationis Mysterium excitat ac fovet. Quare devotionem erga Puerum 
Iesu magis ac magis in dies in Christiano populo provehere, saiutare 
ac frugiferum consilium Nobis videtur, ideoque Archisodalitatem a Divo 
Infante Bethlemi canonice institutam, quae sibi eundem finem proponit 
amplificandi inter fideles erga Divinum Infantem pietatem, iam per 
similes Litteras Nostras peculiaribus privilegiis donavimus atque auxi- 
mus. Nunc autem cum eiusdem Moderator Nos enixis precibus adierit, 
ut sodalibus piam in honorem Divini Pueri iaculatoriam precem reci- 
tantibus, de thesauro Ecclesiae partialem indulgentiam largiri, de Apo- 
stolica benigni:ate, dignemur, Nos votis his annuendum ultro libenterque 
existimamus. Quamobrem de Omnipotentis Dei misericordia ac BB. Petri 
et Pauli App. Eius auctoritate confisi, omnibus et singulis fidelibus ex 
utroque sexu, in Archisodalitatem ab Infante Iesu Bethlemi institutam, 
sive in praesens adlectis, sive in posterum perpetuo, rite, in universo 
terrarum orbe adlegendis, qui corde saltem contriti, quovis idiomate, 
dummodo versio fidelis sit, hance iaculatoriam precem devote recitent, 
quae latine audit « Dulcissime Puer Iesu miserere nobis » quoties id agant, 
toties de numero poenalium dierum, in forma Ecclesiae consueta, tre- 
centos expungimus. Insuper largimur fidelibus iisdem si malint liceat, 
hac partiali indulgentia vita functorum labes poenasque expiare. Con- 
trariis non obstantibus quibuscumque. Praesentibus perpetuis futuris 
temporibus valituris. Volumus autem ut praesentium litterarum tran- 
sumptis seu exemplis etiam impressis, manu alicuius notarii publici 
subscriptis, et sigillo personae in ecclesiastica dignitate constitutae 
munitis, eadem prorsus fides adhibeatur, quae adhiberetur ipsis prae- 
sentibus, si forent exhibitae vel ostensae. 

Datum Romae apud S. Petrum, sub annulo Piscatoris, die xxv 
Februarii mcmxt, Pontificatus Nostri anno octavo. 


R. Carp. Merry peu VAL. 


L. 4B S. a Secretis Status. 
IV. 
ERECTIO NOVI VICARIATUS APOSTOLICI CAROLINENSIS ET MARIANENSIS. 
PIUS PP. X. 


Ad futuram rei memoriam. — Quae Catholico nomini aeternaeque 
fidelium saluti bene, prospere ac feliciter eveniant, et quae rei sacrae 
procurationi melius gerendae faciant, ea ut sollerti diligentique studio 
praestemus, Nos admonet Supremi Apostolatus munus, quo nullis qui- 

dem meritis Nostris in sublimi Principis Apostolorum Cathedra divini- 
tus collocati fungimur. Ex hac enim Cathedia tamquam e procerissima 
specula in omnes Christiani orbis partes, vel longo terrarum marisque 
spatio dissitas, oculos mentis Nostrae convertimus, et fidei incremento 
continenter advigilamus. Jamvero cum nuper a Marianarum Insularum 
Apostolica Praefectura Guam insula, Apostolica fuerit auctoritae seiuncta 
atque in Apostolicum Vicariatum erecta, Nobis peropportunum consi- 
lium visum est reliquas insulas supradictae Praefecturae Apostolicae 
Insularum Marianarum, adiungere territorio Praefecturae Apostolicae 
Carolinarum Insularum, atque utraque Praefectura suppressa, novum 
ex iis Vicariatum Apostolicum effingere. Rem itaque agentes cum VV. 
FF. NN. S. R. E. Cardinalibus negotiis Propagandae Fidei praepositis, post 
deliberationem quam idcirco maxime diligentem habuimus, motu pro- 
prio atque ex certa scientia et maturo consilio Nostris, deque Aposto- 
licae Nostrae potestatis plenitudine, praesentium tenore, dempta a Prae- 
fectura Apostolica Insularum Marianarum Guam insula, iam in peculiarem 
Apostolicum Vicariatum per Nos, ut supra diximus, erecta, reliquas Insu- 
las ad eandem Praefecturam spectantes adiungimus territorio Praefecturae 
Insularum Carolinarum. Utramque autem Praefecturam eadem Nostra 
Auctoritate supprimimus, atque ex earum territorio novum erigimus Apo- 
stolicum Vicariatum. Novo huic Vicariatui Marianensi et Carolinensi 
nomen facimus, illumque Minorum Capulatorum Patrum curis com- 
mittimus. Decernentes praesentes litteras firmas, validas atque effica- 
ces semper existere et fore, suosque plenarios et integros effectus sortiri 
atque obtinere, illisque ad quos spectat, sive spectare poterit, in omnibus 
et per omnia plenissime suffragari, sicque in praemissis iudicari ac defi- 
niri debere, atque irritum esse et inane si secus super his a quoquam, qua- 
vis auctoritate, scienter vel ignoranter, attentari contigerit. Non obstan- 
tibus Nostra et Cancellariae Apostolicae regula de iure quaesito non 
tollendo, aliisque Constitutionibus et Ordinationibus Apostolicis speciali 
licet atque individua mentione ac derogatione dignis, contrariis quibus- 
cumque. 

Datum Romae apud S. Petrum, sub annulo Piscatoris, die 1 Mar- 
tii moccccx1, Pontificatus Nostri anno octavo. 


R. Carp. Merry VAL, 
L. 48 S. a Secretis Status. 

ERECTIO NOVI VICARIATUS APOSTOLICI INSULAE GUAM. 


PIUS PP. X. 


Ad perpetuam rei memoriam. — Ex hac, quam divinitus obtine- 
mus, Beati Petri Principis Apostolorum Cathedra, tamquam e sublimi 
specula, in omnes, longo licet terrarum marique spatio disiunctas, Ca- 
tholici Orbis partes oculos Mentis Nostrae conicimus, et quae ad res 
sacras satius procurandas conducere posse, quaeque Christianae plebi 
maiori emolumento et commodo futura esse cernimus, ea, suprema 
Auctoritate Nostra usi, parare maturamus. Iam vero, quoniam insula 
Guam, quae una ex Marianis seu Latronum insulis est, sub Ameri- 
cani Gubernii dicione reperitur, quum reliquae Marianae ipsae Germa- 
nico subsint Imperio, Nobis visum est, ad medendum difficultatibus 
quae ex diversitate politici regiminis inter Guamensem populum et 
reliquarum insularum habitatores vel ortae iam sunt, vel in posterum 
oriri possunt, eandem Insulam Guam a Praefectura Apostolica Insula- 
rum Marianarum seiungere et in Missionem separatam erigere. Post- 
quam, igitur, hac de re cum VV. FF. NN. S. R. E. Cardinalibus Pro- 
pagandae Fidei praepositis consilia contulimus, motu proprio, certa 
scentia et matura deliberatione Nostra atque Apostolicae Nostrae pote- 
statis plenitudine, harum Litterarum vi, Insulam Guam a Praefectura 
Apostolica Insularum Marianarum seiungimus, eamque erigimus in sepa- 
ratum Vicariatum Apostolicum Guamensem, quem curis Fratrum Mi- 
norum Capulatorum committimus: decernentes praesentes Nostras lit- 
teras firmas, validas et efficaces semper existere et fore, suosque plenarios 
et integros effectus sortiri et obtinere, illisque ad quos spectat et in 
posterum spectabit, in omnibus et per omnia plenissime ‘suffragari: sic- 
que in praemissis per quoscumque ludices ordinarios et delegatos iudi- 
cari ac definiri debere, atque irritum esse et inane, si secus super 
his a quoquam, quavis auctoritate, scienter vel ignoranter contigerit 
attentari: non obstantibus Constitutionibus Apostolicis, ceterisque omni- 
bus in contrarium facientibus quibuslibet. 

Datum Romae apud S. Petrum, sub annulo Piscatoris, die 1 Martii 
mpccccx!, Pontificatus Nostri anno octavo. 


R. Carp. MERRY DEL VAL. 
L. 48 S. a Secretis Status. 

VI. 


CONCEDUNTUR INDULGENTIAE PERPETUAE 
PRO SODALITIO IUVENTUTIS ANTONIANAE, UBIQUE TERRARUM. 


PIUS PP. X. 


Ad perpetuam rei memoriam. — Refert ad Nos dilectus filius 
hodiernus Procurator Generalis Ordinis Fratrum Minorum, novissime 
nonnullis in nationibus, ac potissimum in Hispania, pium Antonianae 
iuventutis Sodalitium invaluisse in honorem divi Antonii Patavini insti- 
tutum. Propositum quidem esse huic Sodalitio finem christianam utrius- 
que sexus iuventutem sub eiusdem Sancti Thaumaturgi patrocinio ponere 
et congregare, ut vel ab ineunte aetate religionis officia implere, et chri- 
stianam fidem aperte profiteri non renuat. Addit idem Procurator hoc 
sodalitium plures Sacrorum Antistites amplissimis verbis laudasse, spem 
prope certam foventes futurum esse, ut ex illo uberrima christiana res 
incrementa percipiat. Significat etiam Nobis ipse Procurator dilecto filio 
Dionysio Schuler, Ministro Generali Ordinis Minorum, opportunum 
visum fuisse consilium Antonianae iuventutis statuta in unum Codicem 
digerere, eiusque sodalitatis Internationale Centrum in Collegio Franci- 
scali ad S. Antonii de Urbe constituere, ex quo alia nationalia ac secun- 
daria centra regantur. Provisum ita fuisse Sodalitii eiusdem unitati, ita 
ut varii coetus mutuis inter se consiliis et auxiliis cohaereant et adiu- 
ventur ; consultumque similiter fuisse incremento operis maxime frugi- 
feri. Nunc autem cum ipse orator humili prece Nos adeat, ut ipsi pio 
sodalitio de thesauro Ecclesiae nonnullas spirituales gratias largiri 
dignemur: Nos quibus maxime cordi est, ut iuventus catholica in offi- 
ciis et professione christianae fidei confirmetur, propositum eidem soda- 
litio finem summopere, quemadmodum superiore anno praestitimus, 
iterum laudantes, illudque cupientes, ut ad nomen suum ipsi sodalitio 
dandum magis ac magis fideles ex utroque sexu alliciantur, votis his 
annuendum propensa voluntate censemus. Quae cum ita sint, de omni- 
potentis Dei misericordia ac BB. Petri et Pauli Apostolorum Eius aucto- 
ritate confisi, omnibus et singulis fidelibus ex utroque sexu qui menstruis 
conventibus ubique terrarum ab adscriptis et adscribendis nunc et in 
posterum Societati Iuventutis Antonianae rite habendis, vere poeni- 
tentes et confessi ac S. Communione refecti intersint, eodemque die in 
quolibet publico templo pro Christianorum Principum concordia, haere 
sum extirpatione, peccatorum conversione, ac S. Matris Ecclesiae exal- 

tatione, pias ad Deum preces effundant, plenariam; iisdem autem fide- 
libus ubique terrarum pariter existentibus, nunc et in posterum, eo die 
quo ex una ad aliam transeant trium classium in quas eadem Societas 
Iuventutis Antonianae dividitur, dummodo eodem die similiter admis- 
sorum confessione expiati atque Angelorum Pane refecti publicum quod- 
libet templum, uti superius dictum est, orantes celebrent, etiam plena- 
riam omnium peccatorum suorum indulgentiam et remissionem miseri- 
corditer in Domino concedimus. Largimur praeterea fidelibus iisdem, si 
malint, liceat plenariis his indulgentiis functorum vita labes poenasque 
expiare. Contrariis non obstantibus quibuscumque. Praesentibus per- 
petuo valituris. Volumus autem ut praesentium Litterarum transumptis, 
seu exemplis, etiam impressis, manu alicuius notarii publici subscriptis, 
et sigillo personae in ecclesiastica dignitate vel officio constitutae munitis, 
eadem prorsus fides adhibeatur, quae adhiberetur ipsis praesentibus si 
forent exhibitae vel ostensae. 

Datum Romae apud S. Petrum, sub annulo Piscatoris, die x Martii 
moccccx!, Pontificatus Nostri anno octavo. 


R. Carp. Merry DEL VAL, 
L. 8 S. a Secretis Status. 


EPISTOLAE 


I. 


DILECTO FILIO M. DEMIMUID PROTONOTARIO APOSTOLICO MODERATORI SUPREMO 
PARISIEN. COETUS PRINCIPIS A SACRA INFANTIA. 


Dilecte Fili, salutem et apostolicam benedictionem. — Perceptam 
his diebus ex natali [esu laetitiam cumularunt redditae Nobis tuae lit- 
terae cum annalibus rerum a coetu vestro gestarum superiore anno 
felicissime. Intelleximus enim, industria et labore istius amplissimae 
consociationis, ad optimum exitum coepta omnia esse perducta. Pergite 
tueri ac prolatare a sacra Iesu Infantia profectum ac derivatum bene- 
ficium in eos maxime parvulos, quibus nec parentum os nascentibus 
arrisit, nec indigentibus proximorum pietas occurrit. Per vos illi com- 
probata sentiant Isaiae verba: « Ad ubera portabimini et super genua 
blandientur vobis ». Vestris educta curis infantia senectuti Nostrae 
solatio sit; puerilis innocentia, per vos impiis erepta commerciis, aegri- 

tudinem levet, quam plerumque affert provectae aetatis malitia. Ad 
saluberrimum opus acriore in dies contentione prosequendum excitet 
cogitatio, agi Christi causam, cuius est nota sententia: « Qui susceperit 
« unum parvulum talem in nomine meo, me suscipit ». Promissae deni- 
que misericordibus beatitatis auspex apostolica sit benedictio, quam 
paternae Nostrae benevolentiae testem tibi, dilecte fili, universoque, cui 
praees, coetui peramanter impertimus. 

Datum Romae apud Sanctum Petrum, die xvi mensis Ianuarii 
anno mcMx!, Pontificatus Nostri octavo. 


PIUS PP. X. 


II. 


DILECTO FILIO F. CALON PRAESIDI CONSOCIATIONIS S. VINCENTII A PAULO, 


Dilecte Fili, salutem et apostolicam benedictionem. — Mirificam 
cepimus voluptatem ex tuis litteris cum adiecta memoria rerum, quae 
ab ista pia consociatione, multo sane cum fructu, in proximorum utili- 
tatem peractae sunt anno mcmrx. Nec minora exspectari emolumenta 
poterant ab ea caritate, quae a Christo, tamquam a fonte derivatur in 
hominesque redundat. Hac, inquimus, caritate, quod nomen nec veterum 
ethnicorum sapientia didicit, nec recentiorum superbia, splendide men- 
tita, retinuit, societas hominum praesens indiget maxime, tam multis 
iisque gravissimis afflicta vulneribus. His medendis oportet pii Samari- 
tani dent operam, curamque una suscipiant et animorum et corporum. 
Quod utrumque beneficium quum plane intelligamus alacriter a vobis 
sapienterque conferri, carere vos nolumus iterato Nostrae laudis testi- 
monio. Quod vero caritatem vestram ad Nos etiam patere voluistis, 
addita Petriana stipe, gratias agimus, ac benignissimo Deo vota fundi- 
mus ut suae in vobis gratiae dona multiplicet, quibus aucti possitis 
operam vestram efficere in dies magis vobis aliisque frugiferam. Horum 
auspicem bonorum ac paternae Nostrae benevolentiae testem apostoli- 
cam benedictionem tibi, dilecte Fili, egregiis tuis adiutoribus in Vin- 
centiana consociatione moderanda et sodalibus universis peramanter 
impertimus. 

Datum Romae apud S. Petrum, die xvi mensis Ianuarii anno mcMx1, 
Pontificatus Nostri octavo. 


PIUS PP. X. 

III. 


DILECTO FILIO RELIGIOSO VIRO MAURO SERAFINI ABBATI GENERALI CONGRE- 
GATIONIS CASSINENSIS ORDINIS S. BENEDICTI PRIORIS OBSERVANTIAE. 


Dilecte Fili, Religiose Vir, salutem et apostolicam benedictionem. — 
Benedicti Patris alumnorum antiqua laus est maximis Ecclesiae ac reipu- 
blicae temporibus eximio utrique praesidio atque ornamento fuisse, nec 
minus in agris et colonis excolendis fudisse sudoris, quam ingenii adhi- 
buerint in artium doctrinaeque patrimonio tutando. Fuerunt enim huic 
ordini vel ab initio propositae sacrae expeditiones, quum ipse Benedictus 
humanitatis et Fidei christianae beneficia intulerit Europae regnis, 
Hungaris, Anglis, Germanis; Belgis aliisque. Postea vero quam Liguris 
hominis mens et manus orbem a se repertum Crucis fulcro munivit, 
plures e Benedictina Familia ad extremas eas oras coloniae deductae 
sunt, quae fixis ibi sedibus constiterunt, regionesque illas in tantam 
humanitatis amplitudinem, quantam videmus, celeri cursu adduxerunt. 
Neque hanc Benedictini nominis gloriam dies imminuit, hodieque licet 
Cassinensis instituti vestri multiplicatis laetari laboribus atque intueri 
veteres novasque sedes a vobis occupatas, Oklaomensem Indicam regio- 
nem in Foederatis Americae civitatibus, et novam Nursiam in Australia, 
et huius barbaras plagas ad septentriones et occidentem solem, et Vica- 
riatum apostolicum Kimberleyensem, et in monte Oliveto constitutum 
sacri ordinis alumnorum collegium Syriaci ritus, et commissam vobis 
nuperrime praefecturam septentrionalis regionis Transvalianae. Ac sum- 
mopere quidem gratum Nobis est adeo patentem metiri oculis campum 
et mirari quousque per vestrum ministerium se porrigat sancta Eccle- 
siae fecunditas, quam ingens multitudo mortalium a fera agrestique vita 
ad humanum cultum civilemque deducatur, illataque luce evangelii, ad 
vitam sempiternam ab interitu revocetur. Neque id levi negotio, sed per 
summam animi contentionem, nec raro per summa pericula. lam quae 
a vobis pro salute fratrum gesta sunt hactenus, orbis terrae iudicio ac 
testimonio comprobata per diuturnitatem saeculorum quatuordecim, 
spem iniiciunt maximam, Cassinenses alumnos, haud minus alacrem 
quam antea operam sacris expeditionibus daturos, atque ubi res postulet, 
apostolorum legiones ex eorum claustris prodituras, quasi actas Domini 
voce: « Affer filios meos de longinquo, et filias meas ab extremis terrae » 
(Isai. xt1m, 3). Quod nisi scribentibus Nobis ea potius mens esset ut 
navitatem vestram gratularemur, quam ut adminicula erectis admo- 

veremus, instituti vestri antistites et sacrarum expeditionum amatores 
alumnos vehementer hortaremur, ut frugifero ministerio amplificando, 
iuvando, nulli labori aut periculo parcentes, operam tribuerent. Nunc 
vero, quia curis et exspectationi Nostrae respondit exitus, Deo vota fun- 
dimus, ut vos omnes in sancta contentione procurandae hominum salutis 
confirmet, neve sinat aetatem ullam, quamvis beneficiorum immemorem. 
de vestris laudibus conticescere. Quae omnia ut ex sententia cedant, 
caelestis auspicem gratiae ac paternae Nostrae benevolentiae pignus 
apostolicam benedictionem tibi, dilecte Fili, religiose Vir, tuaeque Con- 
gregationi universae peramanter impertimus. 

Datum Romae apud S. Petrum, die vr mensis Februarii anno 
mpccccx!, Pontificatus Nostri octavo. 


PIUS PP. X. 


IV. 


VENERABILIBUS FRATRIBUS CAROLO ARCHIEPISCOPO FIRMANO 
ALIISQUE PICENAE REGIONIS EPISCOPIS. 


Venerabilis Frater, salutem et apostolicam benedictionem. — Quo 
tempore mala seges errorum ad incrementa processit opinione maiora, 
valde recreat quotidiana sollicitudo sacrorum antistitum nihil magis 
caventium quam ne impietas, ad fallaciam diserta, mortifera christiano 
gregi pabula praebeat. Huc studia vestra esse conversa testantur datae 
ex alma Domo Lauretana litterae a vobis, quasi ab apostolis cum Bea- 
tissima Dei matre Maria congregatis. Ipsa enim auspice ac duce, de rebus 
religionis acturi ad illum animo convolastis, qui Filii eius personam 
gerit, et, maternae memores vocis: « quaecumque dixerit vobis facite », 
professi estis mori malle quam a Nostra communione atque obedientia 
discedere. Quare Nobis dicto audientes clerum sacramento adegistis ad 
fidei depositum, reiectis modernismi doctrinis, integrum inviolatumque 
servandum. Sic autem animo comparatis licuit iam vobis primos fructus 
colligere ex mira sacerdotum consensione in iis erroribus reiiciendis, 
qui, quo maiorem induunt similitudinem veri, eo serpunt occultius. 
Vobis igitur, Venerabiles Fratres, pro vestro litterarum officio et pro 
allato Nobis haud mediocri solacio gratias agentes, ominamur ex animo, 
ut Lauretana Mater sua isthaec arva de caelo benignis oculis usque 
prospiciat, ne inimicus homo «superseminet zizania in medio tritici ». 
Tanti autem patrocinii auspicem eandemque paternae Nostrae benevo- 

lentiae testem esse volumus apostolicam benedictionem, quam vobis 
ipsis, Venerabiles Fratres, clero et fidelibus unicuique vestrum commissis 
peramanter impertimus. 

Datum Romae apud Sanctum Petrum, die xx mensis Februarii 
anno mpccccx!, Pontificatus Nostri octavo. 


PIUS PP. X. 


S. CONGREGATIO CONSISTORIALIS 


I. 


DE DECRETO « MAXIMA CURA ». 


1. 


In generali conventu Sacrae Congregationis Consistorialis habito 
die 23 februarii 1911, proposito dubio: « An vigeat in Anglia novissimum 
de amotione administrativa ab officio et beneficio curato Decretum 
“ Maxima Cura ., Emi PP., requisito Consultorum voto aliisque per- 
pepsis, respondendum censuerunt: « Affirmative ». 

Facta autem relatione SSmo D. N. Pio PP. X ab infrascripto. Car- 
dinali Secretario in audientia diei 24 februarii 1911. SSmus resolutio- 
nem ratam habuit et confirmavit. 

Romae, die 28 Februarii 1911. 


C. Carp. De Lat, Secretarius. 


L. S. 
Scipio Tecchi, Adsessor. 


2. 


Ad dubium ab aliquibus propositum, « an decretum “ Maxima Cura ,, 
vigeat pro dioecesibus Statuum Foederatorum Americae Septentrionalis » 
haec Sacra Consistorialis Congregatio respondit: « Affirmative », iuxta 
resolutionem datam pro dioecesibus Angliae sub die 28 februarii 1911. 

Romae, die 13 Martii 1911. 

C. Carp. De Lat, Secretarius. 


L. 
Scipio Tecchi, Adsessor. 


Acta, vol. Ifl, n. 4. - 31 3 911. 10 

II. 


DE MOTU PROPRIO « SACRORUM ANTISTITUM ». 


Cum in Motu proprio « Sacrorum Antistitum » statutum sit ut fidei 
professio cum iureiurando contra Modernistarum errores praestetur a 
parochis aliisque beneficiatis ante ineundam beneficii possessionem, 
quaesitum est «utrum adhuc maneat facultas facta a S. Concilio Tri- 
dentino, qua provisi de beneficiis quibuscumque, fidei professionem 
emittere possunt intra duos menses a die adeptae possessionis ». 

Re autem pertractata penes S. hanc Congregationem, cum Consul- 
toris voto, ab infrascripto Cardinali relatio facta est SSmo D. N. Pio 
PP. X, qui, omnibus perpensis, proposito dubio mandavit ut respon- 
deatur: « Negative » ac proinde in posterum fidei professionem emitten- 


dam esse ante possessionem beneficii. 
Datum Romae, ex aedibus S. C. Consistorialis, die 1 Martii 1911. 


C. Carp. De Lat, Secretarius. 
Scipio Tecchi, Adsessor. 


III. 
PROVISIO ECCLESIARUM. 


SSmus D. N. Pius PP. X, decreto Sacrae Congregationis Consisto- 


rialis, promovit : 
7 martii 1911. — R. P. D. Ioannem Antonium Pimenta, episcopum 


titularem Pentacomiensem in Episcopum cathedralis ecclesiae Montescla- 


rensis in Brasilia. 

8 martit 1911. — R. P. D. Ioannem Baptistam Neudecker in Epi- 
scopum titularis ecclesiae Helenopolitanae cum deputatione in Auxilia- 
rem R. P. D. Francisci Bettinger, Archiepiscopi Monacensis et Fri- 
singensis. 

13 martii 1911. — R. P. D. Cyrillum de Paula Freitas, episcopum 
titularem Eucarpiensem, in Episcopum cathedralis ecclesiae Corumbensis 
in Brasilia. 

16 martii 1911. — R. P. D. Carolum Mauritium Graham, episcopum 
Plymutensem, in Episcopum titularis ecclesiae Tiberiensis. 

Mandavit autem idem SSmhus Dominus ut hac de re Litterae Apo- 


stolicae sub plumbo ad tramitem iuris expediantur. 

S. CONGREGATIO RITUUM 


ORDINIS FRATRUM MINORUM 


PROVINCIAE TERRAE LABORIS 
CIRCA OCCURRENTIAM VEL CONCURRENTIAM QUORUNDAM FESTORUM. 


Admodum Reverendus Pater Valentinus Barile, Vicarius Provin- 
cialis Ordinis Fratrum Minorum Provinciae Terrae Laboris, Sacrorum 
Rituum Congregationi haec, quae sequuntur, pro opportuna declara- 
tione reverenter exponit : 

I. In Regione Neapolitana, Dominica secunda post Pascha, celebratur 
Festum S. Francisci de Paula, sub ritu duplici secundae classis cum 
Octava ; ast in eadem Regione adest Conventus Casalucensis, pro quo 
huiusmodi Festum in Kalendario Provinciae die secunda Aprilis fixum inve- 
nitur, cum praedicta Dominica secunda post Pascha impedita sit a Festo 
Beatae Mariae Virginis Indulgentiarum, Ecelesiae Titularis. Quaeritur : 

1.° An Conventus Casalucensis praedictum Festum Sancti Francisci 
de Paula celebrare possit die secunda Aprilis, quae est vacua et libera 
in Kalendario Provinciae, vel potius, iuxta leges occurrentiae, celebrare 
debeat post Dominicam secundam post Pascha? Et quatenus affirmative 
ad primam partem: 

2.° An, si dies secunda Aprilis extra Quadragesimam venerit, supra- 
dictus Conventus Festum Sancti Francisci de Paula celebrare debeat 
sub ritu duplici secundae classis cum Octava, vel sine ipsa ? 

IJ. Festum Sacrarum Reliquiarum, ante annum 1894, in toto Ordine 
sub ritu duplici minori, die decima quinta Martii celebrabatur ; at prae- 
dicto anno ad ritum duplicem maiorem evectum fuit, et in Dominicam 
postremam Octobris fixe translatum. Interdum adest Neapoli Conventus 
Sanitatis, qui Indultum habet ab immemorabili dictum Festum sub ritu 
duplici primae classis celebrandi. Quaeritur: An iste Conventus prae- 
dictum Festum possit etiam nunc celebrare die decima quinta Martii, 
vel debeat in ultimam Dominicam Octobris reponere ? 

Ill. In aliquibus Conventibus eiusdem Provinciae non raro accidit, 
ut die Octava Sanctissimi Corporis Christi occurrat Festum Patroni 
principalis loci, vel Titularis propriae Ecclesiae. Quaeritur: An in 
secundis Vesperis facienda sit commemoratio sequentis, nempe Sacra- 

IV. Dedicatio Ecclesiae Cathedralis Beneventanae a Kalendario 
eiusdem Dioecesis in Dominica post Octavam Omnium Sanctorum cele- 
branda praescribitur. Hic autem notandum quod, cum praedicta Domi- 
nica fere semper sit Dominica secunda Novembris, accidit, ut Festum 
Patrocinii Beatae Mariae Virginis numquam tali Dominica celebrari 
possit. Hine quaeritur: An Festum Patrocinii Beatae Mariae Virginis 
debeat tamquam fixum et in perpetuum reponi in prima die libera, seu 
potius in alia die ad beneplacitum Sanctae Sedis statuenda, vel trans- 
ferri aut simplificari possit iuxta leges occurrentiae, nempe translatione 
tantum accidentali ? 

Et Sacra eadem Congregatio, ad relationem subscripti Secretarii, 
exquisito Commissionis Liturgicae suffragio, omnibus accurate perpensis, 
ita rescribendum censuit : 

Ad I. Quoad I. et II. Festum Sancti Francisci de Paula celebretur 
perpetuo Feria secunda Dominicam secundam post Pascha immediate 
sequenti, et eiusdem dies Octava commemoretur in die Octava Festi 
Titularis Ecclesiae. 

Ad II. Negative ad primam partem; Affirmative ad secundam. 

Ad III. Affirmative ad primam partem; Negative ad secundam, 
iuxta Decretum num. 3712. Urbis et Orbis, 28 Iunii 1889, et Rubricas 
Generales Breviarii, Tit. IX, num. II. 

Ad IV. Negative ad primam partem; Non expedire ad secundam ; 
Affirmative ad tertiam. 

Atque ita rescripsit, die 24 Februarii 1911. 


Fr. S. Carp. Praefectus. 
L. S. 
+ Petrus La Fontaine, Episc. Charystien., Secretarius. 


II. 
ATREBATEN. 


CIRCA INITIA EPISTOLARUM B. PAULI APOSTOLI, NONAM LECTIONEM IN FESTO 
8. IOANNIS ANTE PORTAM LATINAM, HYMNOS IN PROPRIA HORA JIMPEDITOS, 
VERSICULUM ORA “ PRO NOBIS,, IN FESTO S. ELISABETH, ET CONCLUSIONEM 
QUARUMDAM ORATIONUM. 


Quum Ordinator Kalendarii Dioecesis Atrebatensis, de licentia sui 
Rimi Episcopi, a S. R. C. plurium dubiorum solutionem humillime postu- 


S. Congregatio Rituum. 137 


laverit;.eadem Sacra Congregatio, exquisito Commissionis Liturgicae 
suffragio, reque diligenter expensa, ad relationem subscripti Secretarii, 
ita iisdem dubiis respondendum censuit: 

I. Initium cuiusvis Epistolae beati Pauli Apostoli alicui Feriae 
assignatum, in qua anticipatur Officium alicuius Dominicae post Epi- 
phaniam ; sicuti et Initia antecedentibus Feriis assignata, quatenus sint 
in sua ipsorum die utcumque impedita, debent omnino in antecedenti 
Feria vel etiam Dominica recitari, etiamsi aliquando tria simul Initia 
sic legi contingat, et omitti quoque oporteat Lectiones alicui Festo 
semiduplici, vel duplici per annum tam minori quam maiori, proprias 
vel de respectivo Communi per se tributas, prouti casus requirat. Le- 
ctiones autem eiusmodi propriae vel de Communi per se assignatae 
illi ex occurrentibus Festis vel Officiis, in quantum necessitas exigat, 
adimantur, quod habet Lectiones de Communi assignatas, prae altero 
minus etiam nobili sed Lectiones primi Nocturni proprias habente ; vel 
quod alteri in concurrentia debet postponi: vel in cuius die Initium 
aliquod proprie cadit; vel denique quod posteriore tempore occurrit: 
et si ne hoc quidem pacto omnia recitari et reponi eadem Initia valeant, 
illa omittantur eo anno Initia, quae alioquin forent posterius perlegenda, 
si nempe pro omnibus Initiis dies a Festis et Officiis duplicibus primae 
vel secundae classis libera quomodolibet haberetur. Initia denique, quae 
occurrunt post eam Feriam, in qua integrum alicuius Dominicae post 
Epiphaniam anticipatur Officium, debent illo anno prorsus omitti, iuxta 
Rubricas Generales Breviarii Romani sub Tit. XXVI. De Lectionibus, 
num. 8; quia per Officium integre de aliqua anticipata Dominica perso- 
lutum, iam nova incoepit hebdomada, infra quam nequeunt ulla prae- 
cedentis hebdomadae Initia reponi. © 

II. Initium cuiusvis Epistolae beati Pauli Apostoli illi alioquin assi- 
gnatum Sabbato, in quo per integrum Officium, vel per Commemora- 
tionem aliqua ex Dominicis post Epiphaniam simul cum Septuagesimae 
Dominica veniens anticipatur, in una ex antecedentibus Feriis iugiter 
perlegatur, prouti sub num. I. superius edicitur, non obstante Decreto 
num. 2503. Urbis, 28 Martii 1775 ad I.; atque in eodem Sabbato, si 
anticipata Dominica solam Commemorationem habeat, Lectiones semper 
ipsius Dominicae recitentur. Si tamen Festum vel Officium duplex pri- 
mae aut secundae classis celebretur, Initium Dominicae anticipatae eo 
quidem anno prorsus omittitur, etsi in Feriis Sabbatum ipsum praece- 
dentibus dies liberi habeantur, quum nequeant omnino impedita Initia 
intra praecedentem hebdomadam anticipari. 

III. In Festo S. Ioannis ante Portam Latinam tamquam proprie 
historica censeri debet Lectio nona Matutini, quae de glorioso huius 
S. Apostoli Martyrio mentionem facit: ideoque, iuxta Decretum num. 2735, 
Ordinis Minorum Capuccinorum, 8 Augusti 1835, ad II.; eadem Lectio 
nona, quae praepeditur Homilia Feriae vel Dominicae, vel nona Le- 
ctione Festi utcumque simplicis, adiungi debet Lectioni octavae ipsius 
Festi. 

IV. Hymni omnes proprii, qui ad integritatem historiae necessario 
non pertinent, prouti est Hymnus Te gestientem gaudiis ad II. Vesperas 
in Festo SS. Rosarii B. M. V. appositus tamquam summarium et repe- 
titio cvterorum, si recitari nequeant ad eas Horas, pro quibus designan- 
tur, ex praecepto recitentur ad alias eiusdem diei Horas, in quibus alius 
hymnus vel de Communi utcumaue desumptus vel iam in eodem reci- 
tatus Officio secus debeat adhiberi; imo, etiamsi Hymnus aliquis pro- 
prius in alia diei Hora minime recitatus possit, sine ulla Hymnorum 
coniunctione, ad aliquam Horam antecedentem vel subsequentem aman- 
dari. Si autem eiusmodi Hymni proprii, qui ad integritatem historiae 
necessario non referuntur, nequeant servari nisi cum aliis coniungantur, 
tune de congruo in privata tantum Officii recitatione cum aliis Hymnis 
quibuslibet eiusdem metri proximioribus uniri valent, prouti Rubricae 
Generales Breviarii Romani, Tit. XXVI. De Lectionibus, num. 3. 4. et 6., 
de Lectionibus in privata item Officii recitatione fieri concedunt; quo- 
niam in publica Officii celebratione non arbitrarium onus sed neces- 
sarium tantummodo est urgendum atque in annuis Kalendariis adno- 
tandum. 

V. In Festo S. Elisabeth, Reginae Portugalliae, Viduae, sicuti et 
in aliis omnibus Officiis etiam votivis sub ritu semiduplici celebrandis, 
quibus ad Vesperas vel Laudes versus Ora pro nobis fuerit assignatus, 
idem versus pro ipso recurrenti Festo vel Officio iugiter asservetur, 
iuxta normam in similibus casibus generaliter observatam: atque in 
posterum, hoc in casu, pro Suffragio beatae Mariae Virginis adhibeatur, 
tam ad Vesperas quam ad Laudes, versus Dignare me, non obstante 
Decreto num: 1918 Ordinis Discalceatorum SS. Trinitatis, 18 Decem- 
bris 1649 ad I. 

VI. In Officio beati Ioannis Mariae Vianney, Confessoris, omnibus 
Galliarum Ecclesiis concesso, legendum est in VI. Lectione secretiorem 
lucum, iuxta textum approbatum; non autem secretiorem locum, prouti 
aliquae exhibent editiones. 

VII. Posteommunio Missae Lanceae et Clavorum D. N. I. C. pro 
aliquibus locis concessae, necnon Oratio Officii Votivi et Missae Votivae 

de Passione D. N. I. C. concludendae sunt: Qui vivis et regnas cum 
eodem Deo Patre. 
Atque ita rescripsit, die 23 Martii 1911. 


Fr. S. Carp. Martine.ut, Praefectus. 


L. S. 
+ Petrus La Fontaine, Ep. Charystien., Secretarius. 


S. CONGREGATIO DE PROPAGANDA FIDE 


I. 
NOMINATIONES EPISCOPORUM. 


Brevi Apostolico nominati sunt: 


9 februarii 1911. — R. P. Franciscus Belleville, e Seminario Pari- 
siensi pro Missionibus Exteris, Episcopus titularis Amisensis et Vicarius 
Apostolicus Tonkini Meridionalis. 


24 februarii — R. P. Aloisius Elisaeus Fatiguet, e Congregatione 
Missionis, Episcopus titularis Aspendius et Vicarius Apostolicus de 
Kiam-Si Septentrionali. 


II. 
NOMINATIO PRAEFECTI APOSTOLICI. 


Decreto S. Congregationis de Propaganda Fide nominatus est: 


9 martii 1911. — R. P. Raymundus Renatus Lerouge, e Societate 
Spiritus Sancti, Praefectus Apostolicus Guineae Gallicae in Africa. 

SACRA ROMANA ROTA 


FESULANA. 


IuRIUM. 


Pio Papa X feliciter regnante, Pontificatus Dominationis Suae anno 
octavo, die 16 Februarii 1911, RR. PP. DD. Gulielmus Sebastianelli Po- 
nens, Seraphinus Many et Franciscus Heiner, Auditores de Turno, in 
causa Fesulana - Iurium - inter Capitulum Ecclesiae Collegiatae oppidi 
Figline actorem, repraesentatwm per legitimum procuratorem Christopho- 
rum Astorri advocatum, et Arthurum Mazzucchelli eiusdem collegiatae 
Praepositum, reum conventum, intervenientibus in causa Riis Episcopo 
Faesulano, ac iustitiae Promotore, sequentem tulerunt sententiam. 


Ecclesiam parochialem oppidi Figline, Faesulanae dioecesis R. P. 
Alexander VI per bullam diei 30 [ulii 1493 in collegiatam erexit cum 
una dignitate, quae Praepositura nuncupatur, et duodecim canonicatibus, 
statuens curam animarum parochianorum dictae Ecclesiae pertinere ad 
capitulum praefatum de voluntate tamen Praepositi ipsius ecclesiae pro 
tempore existentis. Circa eamdem curam Antistes Laurentius Della Rob- 
bia, visitans prima vice Ecclesiam Figlinensem, a. 1635 decrevit: « Quod 
«in futurum essent et esse deberent tres ad eam (curam) sustinendam; 
« videlicet dictus Praepositus principalis et quotidianus curatus, nec 
«non duo ex canonicis eidem coadiutores, qui duo canonici..... nomi- 
« nari deberent a dicto Praeposito pro tempore existenti et postea vinci 
«in capitulo..... Et si forte unquam accidisset quod nemo ex canonicis 
« fuisset habilis ad sustinendum onus curae, conducerentur duo cappel- 
« lani habiles, qui curam simul cum Praeposito alternative (ut supra de 
« d. d. canonicis dictum est) exercerent expensis eiusdem Capituli ». 

Hoc decretum approbavit S. C. Concilii die 4 Sett. 1639, iussitque 
exequutioni omnino demandari, ita tamen ut nominatio duorum dicto- 
rum coadiutorum reservetur toti Capitulo, non autem soli Praeposito. 

Ad tutius ulterius providendum animarum securitati alter Faesula- 
nus Episcopus Raineri Mancini, executioni mandans decreta Ducis Magni 
10 Iunii, ac 5 Augusti 1786 die 13 Decembris eiusdem anni, haec dispo- 
suit: « Diciamo, decretiamo e dichiariamo che la cura delle anime della 
« summenzionata. Chiesa Collegiale di S. M. di Figline, oltre al Preposto 

« pro tempore, quale per sua istituzione presiede all’esercizio della mede- 
« sima, sia esercitata e si eserciti di fatto in futuro ancora da due cano- 
« nici capitolari col titolo di vice-parroci inamovibili da eleggersi da noi 
« e dai nostri successori previo il concorso ». 

Determinatis deinde praecipuis numeribus Praepositi ac vice-paro- 
chorum decernit « che due degli altri canonici capitolari per turno ogni 
« mese, purché abbiano la facolta di ascoltare le sacramentati confes- 
« sioni, prestino aiuto al Proposto ed ai due canonici vice-parroci ina- 
« movibili » etc. 

Infaustis legibus 15 Augusti 1867 omnia Capitula Collegiata sup- 
pressa fuere in Italia, unde etiam bona capituli Figlinensis usurpavit 
Gubernium, una relicta praebenda Praepositi, cum ei adnexa foret ani- 
marum cura. Hac facta suppressione haud laeta certe fuit vita capituli 
Figlinensis et continuis premebatur difficultatibus, pecuniariis praeser- 
tim. Hine in conventu 25 lanuarii 1873 decrevit ut Praepositus curam 
atque administrationem gereret residuorum bonorum capitularium, quae 
a Fisco fuerant praetermissa « riservandosi perd il diritto di riassu- 
« merla nel caso che in appresso venga corrisposio un congruo assegno 
« per le spese di culto estratto dal patrimonio capitolare ». 

Aliquot post annos Praepositus Octavius Bargilli in iudicium 
vocavit Fiscum, ut sibi restitueretur pars saltem bonorumn usurpato- 
rum et per sententiam Tribunalis appellationis Florentiae 27-30 Decem- 
bris 1880 obtinuit annuos redditus 2016,40 libellarum currentis italicae 
monetae pro quatuor quotis curatis, nec non summam 600 libellarum 
eiusdem monetae pro expensis cultus. Hoc habito favorabili iudicio 
Episcopus Corsani, qui tunc temporis Faesulanam regebat Ecclesiam, die 
7 Julii 1883, aliis omissis statuit: « Che al Proposto oltre al godimento 
« delle altre consuete rendite parrocchiali debba essere pagata a carico 
« della quota curata, anche V’antica prebenda personale..... 3) Che i quattro 
« sacerdoti che sono indispensabili al Proposto per il disimpegno del mini- 
« stero parrocchiale e per le funzioni del sacro culto debbano scegliersi 
« via via dal Proposto medesimo, previa annuenza dell’ Ordinario, e che 
« essi debbano considerarsi come semplici aiuti ed ufficianti temporanei 
« ed -amovibili ad nutum ». In aliis paragraphis determinat quotam tri- 
buendam quatuor Praepositi adiutoribus, nec non mercedem pro Ca- 
merario administrante sub dependentia Episcopi integram summam a 
gubernio receptam. 

Existimantes autem hodierni canonici capituli Figlinensis per huius- 
modi decretum violari iura capituli, in supplici libello porrecto Sedi 
Apostolicae conantur sibi vindicare contra Praepositum non solum 

regimen et animarum curam, sed administrationem quoque bonorum, 
quae a Gubernio vindicata fuerunt. Hine hodie ex commissione speciali 
Pontificis 8 Augusti 1909 causa discutienda proponitur sub sequentibus 
concordatis dubiis: 

I. An constet de parochialitate habituali et actuali Capituli Colle- 
giatae oppidi Figline Val d’Arno, salvo exercitio curae animarum spe- 
ctante ad Praepositum eiusdem collegiatae eiusque adiutores. 

(sub secreto). 

Ad’ I. Dubium. 

Ex eo quod aliqua ecclesia parochialis sit in collegiatam erecta, non 
illico dicendum universa iura parochialia in ipsammet ecclesiam colle- 
gialem transfusa fuisse. Siquidem erectio fieri potest duplici modo. Primo 
modo, si cura animarum, quae residebat penes ecclesiam parochialem, 
sit in proprietate ac titulo apud eamdem ecclesiam erectam in colle- 
giatam illiusque capitulum, cum ex iuris dispositione non prohibeatur 
curam animarum residere penes personam moralem, v. g. monasterium, 
collegium aut capitulum. Hune erectionis modum expendunt omnes 
fere iuris nostri interpretes in Tit. 27, Lib. I, Decret. Greg. IX et fuse 
Pignatelli in consultationibus CL-CLXIX, Tom. 1X. Et ante Concilium 
Tridentinum quando alicui capitulo adnexa erat cura animarum, capi- 
tuli erat eamdem exercere eo, quo volebat, modo; v. g. vel depu- 
tando ad eam unam, vel aliquas determinatas personas, vel decernendo, 
ut quisque canonicus per turnum curam exerceret. Hance facultatem 
capitulis abstulit Tridentina Synodus in Sess. VII, cap. 7, praeci- 
piens, ut cura exerceretur per vicarios etiam perpetuos sive de gremio, 
sive extraneos. Providam hance dispositionem approbavit illiusque exe- 
cutionem omnibus commendavit Episcopis S. Pius V in const. Ad exe- 
quendum 1 Nov. 1567. Hine distinctio curae animarum in habitualem 
et actualem, quarum prima apud capitulum, altera penes vicarium 
residet. Paucis verbis ita cl. F. X. Wernz in suis Praeelectionibus, Tom. II, 
pag. 1029, describit parochos habituales et actuales. « Illis (habitualibus) 
« cura animarum nec de facto, nec de iure exercenda competit, sed tan- 
« tum possunt et debent providere, ut per aliquem vicarium exerceatur; 
« quare veri parochi non sunt, sed iste titulus parochi habitu tantum 
« inservit ad certa iura praeservanda. Actuales sunt qui de facto et de 
«iure actu exercent saltem curam animarum ». 

Ex his patet primo minus recte dici post Conc. Trid. uni Capitulo 
competere curam habitualem et actualem; secundo ratione tantum, non 
re distingui posse curam actualem a curae animarum exercitio. 

Secundo modo potest erigi parochialis ecclesia in collegiatam, ita 
ut ecclesia, quae prius parochialis tantummodo erat, fiat etiam colle- 
giata sine ulla innovatione quoad curam, ita ut propterea et parochialis 
et collegiata simul dici debeat (Lott., De re benef., Lib. I, q. 20, n. 2). Quo 
in casu penes unum residet omnimoda cura habitualis et actualis et 
parochia proprium suum habet rectorem et sponsum. Stare enim pos- 
sunt bene simul, quod eadem Ecclesia sit eodem tempore parochialis 
et collegiata; i. e. quod habeat eius unicum rectorem, cuius respectu 
consideratur tanquam parochialis, et tamen quod in ea erectum sit col- 
legium distinctum, adeo ut sit independentia hinc inde, etsi parochus 
efficiatur capituli caput et prima dignitas (Card. De Luca, De Parochis 
Discur. XLVI, n. 3). 

Quae tamen intelligenda sunt quoad subiectum curae seu paro- 
chialitatis, non tamen quoad ipsius curae exercitium. Ius enim curae, 
aut parochialitatis, cum concernat iurisdictionem, individuum est, non 
autem ipsius curae exercitium. Nil proinde mirum, quod erigatur aliqua 
parochialis ecclesia in collegiatam sine ulla innovatione quoad curam, 
et curae exercitium demandetur membris capituli sub dependentia ta- 
men parochi: hac enim in hypothesi capitulum posset etiam dici col- 
legium parochiale et capitulares evadunt et fiunt vicarii atque adiutores 
parochi, at a ratione veri parochiatus deficiunt. 

Hisce positis Alexander VI in bulla, qua Ecclesia parochialis Fi- 
glinensis fuit erecta in Collegiatam decernit, uti dictum est, curam ani- 
marum pertinere ad capitulum de voluntate tamen Praepositi, eidemque 
Praeposito concedit collationem, provisionem et omnimodam dispositio- 
nem beneficiorum, in dicta ecclesia erigendorum; nec non ius corri- 
gendi, ac puniendi canonicos, aliasque personas eidem Ecclesiae addi- 
ctas. Unde patet principalem parochum esse Praepositum, et canonicos 
vocatos esse quidem et ipsos ad curam exercendam, sed de voluntate 
Praepositi et sub eius auctoritate, directione, vigilantia, correctione et 
punitione, ‘ita ut capitulum seu canonici, sint veri vicarii Praepositi. 
Hoc idem eruitur ex constitutionibus capitularibus confectis an. 1510 
ac 1614. Quamvis autem haec clara videantur, Episcopus tamen della 
Robbia Ecclesiam visitans Figlinensem nos docet disparitatem invenisse 
Praepositum inter et Canonicos, utrum animarum cura spectaret ad 
ipsum Praepositum vel capitulum, et controversiam diremit facto decreto, 
in quo Praepositus dicitur principalis et quotidianus curatus, et decer- 
nitur duos esse canonicos constituendos eiusdem Praepositi coadiuto- 
res. Decretum fuit editum consentientibus septem canonicis et fuit 
approbatum a S. C. Concilii. Proinde, etiamsi velimus admittere Alex. VI 

in sua bulla voluisse in Capitulum novae Collegiatae transferre uni- 
versa iura ecclesiae parochialis Figlinensis, ambigendum non est per 
decretum della Robbia approbatum a S. C. Concilii veram inductam 
fuisse novationem, iuxta quam Praepositus S. M. de Figline dici debet 
et est verus parochus; canonici autem dicendi sunt Praepositi adiu- 
tores. 

Adiuvare autem Praepositum secumfert in capitulo Figlinensi onus 
et ius: onus, cum canonici debeant sub dependentia Praepositi anima- 
rum curam exercere; ius, quia alios praeter canonicos non potest Prae- 
positus sibi adsciscere in animarum curae exercitio. Iure proinde S. C. 
Concilii mandavit ut duo canonici ad adiuvandum Praepositum non a 
solo Praeposito, sed a Praeposito et a Capitulo designarentur. 

Haec confirmantur ex agendi ratione Praesulis Raineri Mancini, 
qui per suum decretum 13 Decemb. 1786 curam animarum concessam 
ab Alex. VI Capitulo S. M. de Figline coarctat ad duos canonicos, quos 
vocat vice-parochos inamovibiles, nec non ad duos alios canonicos, qui per 
turnum, quatenus opus fuerit, Praepositum, ac vice-parochos adiuvarent, 
idque sub dependentia Praepositi, qui dicitur ex sua institutione prae- 
sidere curae animarum exercitio. Iamvero non praesidet ex sua institu- 
tione curae animarum exercitio, nisi verus parochus, qui potitur nempe 
cura habituali et actuali, cumque una ecclesia unius debeat esse sacer- 
dotis, cap. 15, Tit. V, Lib. III, Decr. Greg. IX reliqui vocati ad curam 
animarum exercendam nullum aliud ius sibi vindicare possunt, quam 
coadiuvandi parochum; unde recte in citato decreto quatuor canonici, 
ad quos fuit cura animarum restricta, vocantur vice-parochi atque coa- 
diutores. Quod adeo verum est ut Episcopus Mancini in determinandis 
officiis Praepositi ac vice-parochorum primo tantum imponit onus 
applicandi missam pro populo. Quod si capitulum consuevit Praepo- 
sito aliquam eleemosynam conferre occasione huius missae, hanc tri- 
buebat non ratione stipendii, quasi ipsum hanc missam celebrare faceret, 
sed per modum aliqualis capitularis distributionis, aut ratione incommodi 
extrinseci. 

Post haec inutile evadit expendere sive relationes visitationum 
pastoralium, sive acta conventuum Capituli Figlinensis, sive bullas insti- 
tutionis Praepositorum S. M. de Figline, aliaque documenta, quae pro- 
stant in actis. Hoc enim, praeterquam longa res foret, coniecturaliter 
tantum probaret, quod ex dictis invictissime demonstratur. 

Neque in contrarium afferri possunt quaedam facta; uti designatio 
concionatoris tempore adventus et quadragesimae, participatio quartae 
funeris ex parte capituli, obsignatio documentorum parochialium sigillo 

capituli, aliaque huiusmodi; haec enim omnia non probant capitulum 
esse parochum. Siquidem primo loco animadverto non omnia ex factis, 
quae afferuntur, recenseri inter iura stricte parochialia. Secundo loco 
notandum non omnia facta tribui soli Capitulo, sed Praeposito et Capi- 
tulo simul. Tandem cum variae et continuae extiterint controversiae 
Praepositum inter et canonicos, mirandum non est, una vel altera vice 
amicabili fortasse facta inter contendentes transactione, aliquod ius 
etiam parochiale fuisse capitulo tributum. Unius autem vel alterius iuris 
parochialis exercitium non est signum certum parochialitatis. 

Ex his omnibus eruitur nullam competere capitulo Figlinensi paro- 
chialitatem, sed tantummodo ius adiuvandi Praepositum in curae ani- 
marum exercitio. At hoc quoque ius fuit capitulo sublatum per decre- 
tum Episcopi Corsani, 7 Iulii 1883. 


Hisce omnibus rite diligenterque perpensis Nos infrascripti Audito- 
res de turno pro Tribunali sedentes, Christi nomine invocato, et solum 
Deum prae oculis habentes, tribus propositis dubiis respondemus: 
Ad I Negative; Ad II et III (sub secreto). lta decernimus, declaramus ac 
sententiamus, statuentes etiam expensas iudiciales esse inter partes 
compensandas. 

Ita pronunciamus, mandantes Ordinariis locorum et ministris Tri- 
bunalium, ad quos spectat, ut exsecutioni mandent hanc nostram defi- 
nitivam sententiam et adversus reluctantes procedant ad normam sa- 
crorum canonum et praesertim c. 3, sess. XXV, de Reform. Concilii Tri- 
dentini, iis adhibitis executivis et coercitivis mediis, quae magis efficacia 
et opportuna pro rerum adiunctis extitura sint. 

Romae, die 16 Februarii 1911. 


Gulielmus Sebastianelli, Ponens. 
L. 4% S. Seraphinus Many, 
Franciscus Heiner. 


Sac. Tancredes Tani, Notarius. 


Ad II dubium:........ (sub secreto). 
Ad III dubium:........ (sub secreto). 

Il. 
MARSORUM 


IURIUM. 


Pio PP. X feliciter regnante, Pontificatus Dominationis suae anno 
octavo, die 24 Februarii 1911, RR. PP. DD. Guilelmus Sebastianelli, Ponens, 
Seraphinus Many et Franciscus Heiner, Auditores de turno, in causa 
Marsorum-lurium inter sac. Antonium Nitoglia repraesentatum per legi- 
timum procuratorem Vincentium Sacconi advocatum, et sac. Dominicum 
De Angelis repraesentatum per legitimum procuratorem Henricum M. Pez- 
zani advocatum, interveniente et disceptante in causa Promotore Iusti- 
tiae, sequentem tulerunt definitivam sententiam. 


Dominicus De Angelis Archipresbyter Ecclesiae SSmi Salvatoris 
oppidi Oricola dioecesis Marsorum cupiens variis ex causis suae paroe- 
ciae valedicere, super fructibus dimittendae parochiae flagitavit et obti- 
nuit a S. C. Concilii annuam pensionem 600 libellarum, et ad aliam 
assequendam paroeciam loci « Gioia de Marsi » feliciter periculum con- 
cursus superavit. Interim Ordinarius ad vacaturam parochiam Auriculen- 
sem vocavit Antonium Nitoglia, tune ratione studiorum Romae degentem. 
Prius hic restitit, sed deinde morem gessit sui Episcopi votis. At aegre 
ferens sibi exhibitam parochiam annua pensione gravari, convenit cum 
Dominico de illa redimenda per quamdam pecuniae summam una tan- 
tum vice solvendam. Qua de re die 2 Aprilis 1909 instrumento peracto 
a partibus et ab Episcopo subsignato, Dominicus De Angelis de man- 
dato praefati Episcopi parochiam « Gioia de Marsi » tanquam oeconomus 
curatus regendam suscepit et sac. Nitoglia cura commissa fuit anima- 
rum parochiae Auriculensis « come rappresentante del De Angelis ». 

Verum Dominicum, cum intellexisset gravibus in nova sua resi- 
dentia premi difficultatibus, post tres dies, consentiente Episcopo, in 
pristinam rediit parochiam, et Antonius Nitoglia ad aliam regendam 
parochiam fuit a suo Ordinario translatus. Putans autem Dius Nitoglia 
conventum diei 2 Aprilis 1909 fuisse violatum in suorum iurium detri- 
mentum rem in iudicium detulit ad H. S. O. ex speciali commissione 
Pontificis sub die 15 Septembris 1909, et hodie causa discutienda pro- 
ponitur sub sequentibus concordatis dubiis: 

1.° An instrumentum diei 2 Aprilis 1909 ita sit executioni mandan- 
dum, ut sac. Dominicus De Angelis relinquere debeat parcecviam oppidi 
Oricola, eaque conferri debeat ab Episcopo sacerdoti Nitoglia in casu. 

2.° An, a quo, et quonam modo damnorum refectio tum materia- 
lium, tum moralium sac. Nitoglia debeatur in casu. 

Ad primum dubium. Penes omnes et ubique religiosa semper fuit 
observantia pactorum, sive nudo consensu haec stipulata fuerint, sive 
per publicam scripturam. Contractibus enim semel rite celebratis, natu- 
ralis quaedam et iure probata nascitur obligatio inter contrahentes, qua 
unus, altero postulante, ad fidem implendam adigitur, nisi legitima rece- 
dendi a fide data subsit causa. Verum quia natura et extensio obligationis 
pendet ex voluntate contrahentium, prouti ex ipso contractu colligitur, ad 
tenorem conventionis recurrendum est, ut tota vis elucescat instrumenti. 

Hisce positis, in conventione diei 2 Aprilis 1909 distinguere oportet 
partem narrativam, seu praeparatoriam, quae in praemissis continetur, 
a parte substantiali seu dispositiva, in qua indoles conventionis inclu- 
ditur. Iamvero in praemissis affirmatur tantummodo sac. De Angelis, 
indicto discrimine, obtinuisse parochiam loci « Gioia de’ Marsi » nec non 
ius sibi servandi,a S. C. Concilii impetratum, annuam summam super 
parochiam Auriculensem; atque Episcopum obtenturum ab Apostolica 
Sede facultatem in ipsa substituendi parocho De Angelis sac. Nitoglia. 
Ibi enim legitur: « Premesso che D. Domenico De Angelis ha concorso 
« alla parrocchia “ Gioia de Marsi ” con esito positivo, e che ha ottenuto 
« dalla S. C. del Concilio il diritto di ritenere un’ annua pensione sulla 
« parrocchia di Oricola. Premesso che il Vescovo con speciali facolta 
« apostoliche fara succedere al dimissionario parroco di Oricola il sacer- 
« dote Antonio Nitoglia etc. ». Unde haud est dubitandum nullam prorsus 
renunciationem in praemissis haberi, qua ius aliquod exinde oriatur 
in alterutro contrahentium. 

Sed nec renunciatio habetur in corpore conventionis. Nullibi enim 
occurrunt verba, quae adhibentur et quasi consecrantur ad significandam 
dimissionem; scilicet, dimitto, renuncio, resigno; immo ex conventione 
sat clare patet dimissionem factam non fuisse. Primo enim ibi agitur 
de pensionis liquatione, seu de modo, quo pecuniae summa suffecta in 
locum pensionis solvi debet ab Antonio. Deinde decernitur: « il Nitoglia 
« liquidera la pensione quando, decaduto il De Angelis canonicamente 
« e civilmente, sara esso eletto canonicamente, e quindi abilitato a rice- 
« vere il Regio Placet ». Ex quibus scatet tempus liquationis pensionis 
referendum esse iuxta tenorem conventionis ad futurum tempus, quo 
parochus De Angelis tum canonice, tum civiliter ab omni iure in suam 
Ecclesiam decidisset. Constat igitur tune De Angelis eam non reliquisse, 
secus conditio apposita fuisset contractui, quae iam foret purificata. - Ac- 
cedit quod post liquationem pensionis in conventu statuitur, quod sacer- 

dos De Angelis confestim se conferret in parochiam loci « Gioia de Marsi » 
et sac. Nitoglia ad parochiam Auriculensem; idque usque ad cessionem 
parochiae « fino alla cessione della parrocchia ». 

Equidem voluisset Antonius, ut Dominicus parochiam Oricola dimit- 
teret tempore, quo facta est conventio, uti colligitur ex epistola R. D. Lispi 
Vicarii Generalis Marsorum diei 25 Februarii 1910, nec non ex eius deposi- 
tione, quae ita se habet: « J] Nitoglia insisté e richiedeva che il De Angelis 
« avesse rinunciato la parrocchia... questo poi no, risposi io, perché rimar- 
« rebbe privo di beneficio ». Quod idem scripsit Episcopus: « I] rev. Nito- 
« glia insisteva, affinché D. De Angelis emettesse formalmente la rinunzia, 
«e gli fu ripetutamente risposto da me e dal Vicario che tale rinuncia 
«non poteva essere rilasciata ». 

Conventio igitur, de qua in themate, nullam continet dimissionem 
paroeciae. Sed nec etiam includit promissionem dimissionis, quae, si 
expressa fuisset, cum supponat pactum inter duos, verus foret contractus. 
At de hac promissione nullum habetur vestigium in praedicto instru- 
mento; quod ad summum supponere facit ex parte Dominici propositum 
suam dimittendi Ecclesiam. Atque hoc sensu intelligi verba debent « di- 
« missionario parroco » quae in conventionis praemissis leguntur; necnon 
loquutio « data la bonta della prebenda, cui rinuncio », quae extat in 
epistola Dominici ad Episcopum 1 Martii 1909. (V. Summarium pro A. Ni- 
toglia n. 2) Ut enim patet ex litteris, quas ante conventionem Domini- 
cus scripserat, vere sibi is proposuerat Auriculensem parochiam dimittere. 
Hoc vero propositum multis subiiciebatur conditionibus tum ex parte 
Romani Pontificis, ut videlicet hic necessarias facultates impertiret ad 
pensionem redimendam; tum praecipue ex parte parochiae « Gioia de 
Marsi », ad quam obtinendam iam periculum concursus superaverat. Inten- 
debat scilicet Dominicus, ut in nova parochia animarum curam exerceret 
libere et tranquille, et ut redditus sufficientes haberet ad vivendum et 
consulendum sibi, suisque parentibus in egestate constitutis. Qua de re 
voluit Episcopus ut Dominicus, antequam suae paroeciae renunciaret, 
se transferret in parochiam « Gioia de Marsi » et statum rerum locorum 
ac personarum ipse perspiceret. « Conchiusa la combinazione (scribit 
« EKpiscopus) col rev. Nitoglia, io volli che Domenico De Angelis andasse 
« subito a Gioia... Fu convenuto perd. che vi andava per vedere sul 
« posto lo stato vero delle cose ed osservare se e come vi si poteva sta- 
« bilire ». Quod confirmat D. Ancangeli Vicarius Foraneus his verbis: 
« Allora fu che il Vescovo gli propose la parrocchia “ Gioia de Marsi ” 
« ove sarebbe potuto stare bene fisicamente, moralmente e pecuniaria- 
« mente.... Il Vescovo stesso poi ne fece la proposta al Nitoglia per con- 

« venire sulle modalita, cercando di metterli d’accordo sulla somma da 
« pagarsi. Il De Angelis rispose al Vescovo, che se le cose stavano come 
« Monsignore gli assicurava, avrebbe accettato la parrocchia di Gioia 
« de Marsi. Invitati dal Vescovo si recarono entrambi da lui, ove fecero 
« una convenzione che io ho letta una volta sola, e che mi fece I’ im- 
« pressione di un contratto che come rinuncia non aveva alcun valore. 
« L’intenzione era di non escludere al De Angelis la facolta di tornare 
« ad Oricola.... qualora non si fossero verificate le dichiarazioni fattegli 
« dal Vescovo ». Idem postremo asseritur a Rev. de Rossi, Canonico 
Poenitentiario Cathedralis Ecclesiae Marsorum, cuius depositio non est 
rejicienda uti suspecta, prout asserit Patronus sac. Nitoglia. Nulla enim 
in actis extat iuridica suspicionis probatio: coeterum depositio iuramento 
firmata habetur, et, quod maximum est, concordat cum aliorum testium 
depositionibus. Sac. itaque Rossi deponit: « Dopo la convenzione il De 
« Angelis venne a cena con me, e coi professori del Seminario disse di 
« aver fatto una certa convenzione col Nitoglia, che sarebbe andato |’in- 
« domani a Gioia de Marsi per vedere se gli conveniva quella residenza 
« parrocchiale. Io, sapendo le difficolta che avrebbe incontrato, gli ripetei 
«il verso di Dante: “ Qui si parra la tua nobilitade ”.... Mi sembrd che 
« impallidi, e poi disse: - Se non ci stard bene me ne tornerd alla par- 
« rocchia mia, - e dopo qualche altra osservazione disse che egli ripetu- 
« tamente aveva detto al Vescovo alla presenza del Nitoglia, prima e 
« dopo firmato il contratto, che non intendeva di rinunziare e di dare 
« alcun valore a quell’ atto se non dopo assicurato bene della sua nuova 
« residenza, e provvista ». Porro in his praecise fundantur illae rationes 
Superiori notae, de quibus agitur in conventione. « Per ragioni note al 
« Superiore il Rev. De Angelis fin dal giorno 3 Aprile corr. andra ad 
« assistere la parrocchia di Gioia in qualita di Economo curato ecc. » 
Quocirea propositum , quod habebat Dominicus dimittendi paroeciam 
Auriculensem, erat omnino conditionatum, modo nempe in parochia et 
libere ministerium exercere posset et redditus sufficientes invenisset ad 
se suosque sustentandos. Cum ergo in parochiam « Gioia de Marsi » per- 
venisset, ibique, uti fere omnes testes deposuere, omnia invenisset spei 
atque expectationi contraria, nil mirum si statim redierit in parochiam 
Oricola. Unde ipse Episcopus, licet prius Dominicum obiurgaverit de tam 
subito mutatis animi consiliis, attamen, auditis quae Dominicus retulit 
de sua brevi commoratione in altera paroecia, illi permisit, imo voluit 
ut in pristinam suam parochiam remearet. Itaque dicendum non ita 
standum esse instrumento diei 2 Aprilis 1909, ut Dominicus De Angelis 
relinguere debeat parochiam Oricola. 
Acta, vol. If], n. 4. — 31-3-011. 11 

Ad secundum dubium quod spectat, animadvertendum est actionem 
de refectione damnorum totam fere pendere in casu a prima quaestione; 
an scilicet conventio sit executioni demandanda. At vidimus sac. De An- 
gelis iure suo usum fuisse, cum ad parochiam Auriculensem reversus 
sit et nullam iniuriam factam fuisse sac. Nitoglia; nullum enim ius ad 
eamdem parochiam habendam acquisivit. Si itaque hic ex agendi ratione 
Dominici aliqua fortasse damna passus fuit, haec certe ab eodem Do- 
minico reparanda non sunt, cum absque eius dolo et culpa sac. Nitoglia 
obvenerunt. Clara sunt verba cap. 9 Tit. XXXVI Lib. V, Decor. Greg. IX: 
« Si culpa tua datum est damnum vel iniuria irrogata, seu aliis irrogan- 
« tibus opem forte tulisti, aut haec imperitia tua sive negligentia eve- 
« nerunt, iure super his satisfacere te oportet, nec ignorantia te excusat, 
« si scire debuisti ex facto tuo iniuriam verisimiliter posse contingere 
« vel iacturam ». Quod confirmatur ex cap. 6 eiusdem tituli, in quo agitur 
de his, qui voluntarie damna inferunt. Neque dicatur praefata damna 
reparanda saltem esse ab Episcopo, hic enim iure suo et potestate ordi- 
naria usus fuit tum quando de Roma ad dioecesim vocavit Antonium, 
tum quando, in irritum, lapsa conventione 2 April. 1909, Dominicum in 
parochia redintegravit. Ceterum non omisit Episcopus sac. Nitoglia ad 
aliam parochiam regendam destinare. 

Quibus rite perpensis, Christi nomine invocato, Nos infrascripti Au- 
ditores de Turno, pro Tribunali sedentes et solum Deum prae oculis 
habentes, propositis dubiis respondemus ad I, Negative; ad Il, Negative 
ad primam partem; ad secundam et tertiam provisum in prima. Ita decer- 
nimus, declaramus et definitive sententiamus. Quoad expensas iudiciales 
statuimus, ut sac. Antonius Nitoglia proprias tantum expensas subeat, 
firmo decreto R. P. Ponentis de patrocinio gratuito in favorem sac. Do- 
minici De Angelis. 

Ita pronunciamus, mandantes Ordinariis locorum et Ministris Tri- 
bunalium, ad quos spectat, ut exequutioni mandent hanc nostram sen- 
tentiam, et adversus reluctantes procedant ad normam sacrorum canonum, 
et praesertim C. 3, Sess. XXV, de Reform. Conc. Trid., iis adhibitis execu- 
tivis et coercitivis mediis, quae magis opportuna pro rerum aduunctis 
extitura sint. 

Romae, die 24 Februarii 1911. 

Guilelmus Sebastianelli, Ponens. 

L. S. Seraphinus Many. 

Franciscus Heiner. 


Sac. Tancredus Tani, Notarius. 

SECRETARIA STATUS 


EPISTOLAE 


I. 


AD MARIAM T. LEDOCHOWSKA, COMITISSAM, MODERATRICEM GENERALEM SOCIE- 
TATIS A S. PETRO CLAVER NUNCUPATAE, OB VOLUMINA BEATISSIMO PATRI 
REVERENTER EXHIBITA. 


Madame la Comtesse, 


Le Saint-Pére a agréé avec une particuliére bienveillance l’hom- 
mage que vous m’avez prié de Lui faire, de «l’Echo d'Afrique » et de 
la « petite bibliothéque Africaine » de l’année 1910, publié en diverses 
langues par la Société de Saint Pierre Claver, ainsi que de deux volu- 
mes en langue mashona pour la Rhodesia, et en langue gengbe pour le 


Dahomey, imprimés dans votre typographie de Salzbourg. 


Il a été bien consolant pour Sa Sainteté, Qui suit avec un intérét 


spécial et un cceur paternel I’ceuvre des Missionnaires dans leur sublime 


ministére d’évangélisation catholique, d’apprendre les consolants résultats 
obtenus dans le courant de l'année passée. 

Tandisqu’Il supplie le Divin Maitre de multiplier le nombre des 
ouvriers évangéliques, de faire croitre et prospérer, dans leur champ, 
une moisson toujours plus abondante de graces et de salut, le Saint-Pére 
envoie de tout cceur, avec Ses remerciments pour votre filial hommage, 
la Bénédiction Apostolique 4 vous-méme et 4 tous les membres de la 
pieuse Société de St. Pierre Claver. 

Je vous remercie vivement de l’exemplaire de «l’"Echo» que vous 
avez bien voulu m’offrir, avec l’expression de vos souhaits, et je saisis 
volontiers cette occasion pour vous exprimer, en retour, Madame la 
Comtesse, avec mes meilleurs veux, mes sentiments bien dévoués en 
Notre Seigneur. 

Rome, 23 Janvier 1911. 


L. 58 S. R. Carp. Merry DEL VAL. 

Il. 


AD R. D. GANONICUM LECIGNE, OB DUO VOLUMINA OPLERIS QUOD GALLICE 
INSCRIBITUR « DU DILETTANTISME A L’ACTION », BEATISSIMO PATI IN 
OBSEQUIUM OBLATA. 


Monsieur le Chanoine, 


Le Saint-Pére a regu avec une trés particuliére bienveillance les 
deux volumes du bel ouvrage intitulé: « Du Dilettantisme a l’action », 
que vous Lui avez offerts en votre qualité de professeur de littérature 
frangaise et de doyen de la faculté des Lettres de la trés méritante 
Université catholique de Lille. 

Sa Sainteté estime qu’il est grandement désirable que des juges de 
votre mérite et de votre compétence travaillent avec ardeur 4 apprécier 
les ceuvres littéraires et philosophique des écrivains contemporains, non 
seulement d’aprés les régles de l’art, mais aussi 4 la lumiére des prin- 
cipes éternels du dogme et de la morale catholiques. Avec combien de 
raison vous établissez comme régle fondamentale qu’il y a des vérités 
intangibles et que les ceuvres ne sont de grandes ceuvres que dans la 
mesure ov elles s’y conforment! 

Le Saint-Pére vous félicite vivement de consacrer votre beau talent, 
dans votre chaire de professeur, dans vos livres, dans les revues et dans 
la presse, 4 la défense de la vérité chrétienne, des Actes du Siége Apos- 
tolique et des grandes traditions de la nation frangaise. 

Il appelle sur vos travaux, déja si féconds pour le bien, toutes les 
faveurs célestes et, comme gage de sa toute paternelle bienveillance, vous 
envoie la Bénédiction Apostolique. 

Avec mes remerciments pour l’exemplaire que vous avez bien voulu 
m’offrir de votre ouvrage, je vous prie d’agréer, Monsieur le Chanoine, 
lassurance de mes sentiments dévoués. 

Rome, 6 Février 1911. 


L. S. R. Carp. Merry VAL. 

AD PERILLUSTREM VIRUM HENRICUM LUCIANUM BRUN, PRAESIDEM SOCIETATIS 
STUDIORUM QUAE IN HISTORIA ET LITTERIS VERSANTUR, OB EPISTOLAM 
BEATISSIMO PATRI MAXIMA CUM VENERATIONE DATAM. 


Monsieur, 


ll m’a été agréable de porter 4 la connaissance du Saint-Pére les 
intéressantes nouvelles que vous avez bien voulu me communiquer, par 
votre obligeante lettre du 24 Janvier dernier, au sujet de la « Société 
d’Etudes Historiques et Littéraires » et de Péloquente Conférence qu’y 
a tenue récemment le R. P. Fontaine S. I. 

C’est un précieux réconfort pour le Souverain Pontife d’apprendre 
avec quelle obéissance filiale, quel généreux empressement on recoit Ses 
directions, Ses enseignements, et avec quel zéle les vrais catholiques, et 
les dmes d’élite travaillent 4 en propager la connaissance et les bienfaits 
salutaires dans la société. 

Le Saint-Pére est heureux de féliciter votre société, qui s’honore 
de compter parmi ses conférenciers des Membres illustres de l’Episcopat 
et des Ordres Religieux, de son dévouement 4 |’Eglise et au Saint-Siége, 
et de sa fidélité 4 suivre ses enseignements. 

Tandis qu’Elle vous remercie, Monsieur le Président, de cette nou- 
velle protestation de filiale soumission que vous avez eu |’heureuse 
pensée de Lui adresser au nom de la Société d’Etudes Historiques et 
Littéraires, Sa Sainteté envoie de tout coeur 4 vous-méme, et a tous ses 
Membres la Bénédiction Apostolique. 

Je saisis volontiers cette occasion pour vous exprimer, Monsieur le 
Président, mes sentiments distingués. 

Rome, 12 Février 1911. 


L. *& S. R. Carp. Merry Det VAL. 

IV. 


AD STANISLAUM MEDOLAGO ALBANI, COMITEM, PRAESIDEM UNIONIS OECONO- 
MICO-SOCIALIS PRO CATHOLICIS ITALIAE, IN NOVIS EIUSDEM UNIONIS 
CONSTITUTIONIBUS TRADENDIS. 


Ilimo Signor Conte, 

Qui unito ho il piacere di rimettere alla S. V. il nuovo Statuto del- 
P Unione Economico-Sociale d'Italia, che il Santo Padre, Pio X, intende 
sostituire all’attuale. Le modificazioni ed aggiunte portatevi sono state, 
come Ella potra rilevare, suggerite tutte dall’esperienza e dal progredito 
sviluppo delle organizzazioni sociali, ed hanno per loro unico scopo 
ovviare a quei difetti che la pratica ha messo in evidenza, e rendere 
l Unione pid atta a compiere le molteplici sue funzioni, e, con cid stesso, 
a conseguire l’altissimo fine pel quale fu istituita. Questo nuovo Statuto 
pertanto costituisce una novella prova dell’Apostolica sollecitudine del- 
rAugusto Pontefice per l’azione cattolica in genere, e particolarmente 
per Il’Unione Economico-Sociale, alla quale Egli si é oggi degnato rivol- 
gere e consacrare le paterne sue cure: e tutte, non v’ha dubbio, quante 
sono le federazioni, e gl’ istituti sorti numerosi in seno a questo orga- 
nismo maggiore, tutti e singoli quanti sono in Italia che hanno dato il 
loro nome all’ Unione, vorranno come tale riconoscerlo, e riceverlo con 
animo pieno di filiale gratitudine, con cuore di ben disciplinati militi, 
pronti sempre a seguire quelle direzioni che al supremo loro capo 
piaccia indicare per condurli a pit sollecite e pid ubertose conquiste. 
Il nuovo Statuto, come é stabilito all’articolo 12, entrera in vigore col 
1° Marzo p. v.e tra due mesi, da tale data, dovra lufficio di Presidenza 
dell’ Unione convocare |’Assemblea, perché proceda alla nomina del 
nuovo Consiglio. 

Ed affinché tutto si compia con quello spirito di cristiana carita e 
di sociale armonia che nelle istituzioni cattoliche deve andare di pari 
passo col dovuto illimitato ossequio all’autorita ecclesiastica e formarne 
il vanto pid ambito, Sua Santita imparte ben di cuore alla S. V. ed agli 
aderenti tutti all’ Unione Economico-Sociale d'Italia lApostolica Bene- 
dizione, quale augurio degli opportuni aiuti della Divina Grazia. 

Mi valgo intanto dell’occasione per confermarle i sensi della mia 
stima distinta. 

Roma, 15 Febbraio 1911. 


L. R. Carp. Merry VAL. 

DIARIUM ROMANAE CURIAE 


S. CONGREGAZIONE DEI RITI 
CONGREGAZIONE ORDINARIA. 


Il giorno 21 del mese di Marzo, nel Palazzo Apostolico Vaticano, si tenne 
la Congregazione Ordinaria dei Sacri Riti, nella quale gli Eminentissimi e Re- 
verendissimi Signori Cardinali appartenenti alla medesima diedero il loro voto 
sulle seguenti Cause : 

I. Introduzione della Causa di Beatificazione e Canonizzazione del Servo 
di Dio Giovanni M. Robert de la Mennais, Sacerdote Fondatore delja Con- 
gregazione dei Fratelli dell’ Istruzione Cristiana di Ploérmel e delle Figlie della 
Provvidenza di S. Brieuc. 

IJ. Concessione ed approvazione dell’ Officio proprio in onore del Beato 
Antonio Manzoni, vulgo Pellegrini. 

Ill. Conferma dell’ elezione della Beata Vergine Immacolata a Patrona 
della diocesi di Crookston. 

IV. Revisione degli scritti nella Causa di Beatificazione e Canonizzazione 
della Ven. Serva di Dio Luisa Borgiotti, Confondatrice dell’ Istituto delle Suore 
di Gest. Nazareno. 

V. Revisione degli scritti nella Causa di Beatificazione o Dichiarazione 
di Martirio dei Servi di Dio Raffaele Captier, Sacerdote Professo e Compagni, 
dell’ Ordine dei Predicatori. 


NOMINE 
Con biglietto della Segreteria della S. Congregazione dei Riti, autorizzata 
dal S. Padre, furono nominati : 
4 Inglio 1910. — Mons. Scipione Tecchi, membro della Commissione 
Storico-Liturgica. 
— Il Rev. P. Fr. Elia Coccia, dei Carmelitani dell’‘antica osservanza, mem- 
bro della Commissione Liturgica. 


11 Febbraio 1911. — Il Rev. D. Carlo Grosso, Sostituto Cancelliere della 
S. C. dei Riti. 


SACRA ROMANA ROTA 


Tl Rev. Professore D. Luigi Gamberini nominato Aiutante di studio di 
Mons. Giuseppe Alberti, Uditore di Rota. 


SEGRETERIA DI STATO 


NOMINE 
Il Santo Padre, con biglietio e con Breve della Segreteria di Stato, si é 
degnato di nominare: 
Protonotari apostolici ad instar participantium: 
24 Gennaio 1911. — Mons. Lazzaro Garnier, della diocesi di Nevers. 


8 Marzo 1911. — Il Rev. Giuseppe Adamo Zuk, Vicario Generale dell’ Ar- 
civescovo di Serajevo. 

11 Marzo. — Mons. Tommaso Francesco Doran, Vicario Generale della 
diocesi di Providenza. 


15 Marzo. — 11 Rev. Emilio Fleiter, Vicario Generale della diocesi di 
Quimper e Léon. 

Prelati domestici di S. S.: 
8 Marzo 1911. — Il Rev. Vincenzo Stieber, abate titolare di S. Giacomo 
di Heren e parroco di S. Teresa a Budapest. 
14 Marzo. — ll Rev. Don Edoardo Devlin, Vicario Generale di Winona. 
Missionario apostolico : 
16 Marzo 1911. — ll Rev. Pietro Vernet, dell’archidiocesi di Lione. 


ONORIFICENZE 


Sua Santita, con biglietto e con Breve della Segreteria di Stato, si é 
degnata di conferire le seguenti onorificenze : 


La Commenda dell’ Ordine di S. Gregorio Magno, con Placca : 
14 Marzo 1911. — Al Sig. Comm. Adolfo Ritter von Zambaur, I. e R. 
Console Austro-Ungarico a Scutari. 
La Commenda dell’ Ordine di S. Gregorio Magno, classe civile : 
29 Dicembre 1910. — Al Sig. Filippo Dengel, Professore dell’ Universita 
di Innsbruck (Austria). 
9 Marzo 1911. — Al Sig. Giorgio Carlo Casimiro de Boulloche, dell’ archi- 
diocesi di Parigi. 
14 Marzo. — Al Sig. Giuseppe Maria Crostarosa, dottore in legge. 
Il Cavalierato dell’Ordine di S. Gregorio Magno, classe civile: 
11 Marzo 1911. — Al Sig. Saladin Zia, medico-chirurgo, di Scutari 
d’ Albania. 
Il Cavalierato dell’Ordine di S. Silvestro Papa: 
24 Febbraio 1911. — Al Sig. Andrea Gassner, della diocesi di Lubiana. 


MAGGIORDOMATO DI SUA SANTITA 


NOMINE 

La Santita di nostro Signore, con biglietto di S. E. Rina Mons. Maggior 

domo, si é degnata di nominare: 
Camerieri segreti soprannumerari : 

6 Marzo 1911. — Mons. Teodorico De Angelis, dell’ archidiocesi di Be- 
nevento. 

14 Marzo. — Mons.. Lazzaro Durazzo, della diocesi di Sira; 

— Mons. Giovanni Marangé, della diocesi di Sira. 


Cappellano segreto d'onore : 
14 Marzo 1911. — Mons. Gabriele Provilenghios, della diocesi di Sira. 


NECROLOGIO 


Marzo 1911. — Mons. Goffredo Marschall, Vescovo titolare di Ortosia, 
ausiliare del Cardinale Gruscha, Arcivescovo di Vienna. 

— Mons. Giovanni Antonio Forest, Vescovo di S. Antonio nel Texas. 

— Mons. F. Tommaso Maria Granello dei Predicatori, Arcivescovo di 
Seleucia di Siria, Commissario Generale della S. Congregazione del S. Uffizio. 


5S. CONGREGATIO RITUUM. 
PAG. 
Ordinis Fratrum Minorum. - Provinciae Terrae Laboris circa occurren- 
tiam vel concurrentiam quorundam Festorum. - 24 febr. 1911. 135 
Atrebaten. - Circa initia Epistolarum B. Pauli Apostoli, nonam Lectio- 
nem in festo S. loannis ante Portam Latinam. Hymnos in pro- 
pria hora impeditos, Versiculum «ora pro nobis» in festo 
S. Elisabeth. et conclusionem quarumdam orationum. - 23 


S. CONGREGATIO DE PROPAGANDA FIDE. 


Nominationes Episcoporum. 
Nominatio Praefecti Apostolici 


SACRA ROMANA ROTA. 


Fesulana. - lurium. - 16 februarii 1911 
Marsorum. - lurium. - 24 februarit 1911. 


SECRETARIA STATUS. 


EPISTOLAE. 

Ad Mariam T. Ledéckowska, Comitissam, Moderatricem Generalem 
Societatis a S. Petro Claver nuncupatae, ob volumina Beatis- 
simo Patri reverenter exhibita. - 23 ianuarit 1911 . 

Ad R. D. Canonicum Lecigne, ob duo voiumina operis quod gallice 
inscribitur « Du dilettantisme a l’action », beatissimo Patri in 
obsequium oblata. - 6 februarit 1911 . . . 

. Ad perillustrem virum Henricum Lucianum Brun, Praesidem socie- 
tatis Studiorum quae in historia et litteris versantur, ob Epi- 
stolam Beatissimo Patri maxima cum veneratione datam. - 12 

. Ad Stanislaum Medolago Albam, Comitem, Praesidem Unionis Oeco- 
nomico-Socialis pro catholicis Italiae, in novis eiusdem unionis 
constitutionibus tradendis. - 15 februarii 1911. . . . . . . 154 

S. Congregazione dei Riti. Congregazione ordinaria . 
Nomine . 

Sacra Romana Rola . 

Segreteria di Stato. Nomine. onorificenze . 
Maggiordomato di Sua Santita. Nomine. 

Necrologio . 


ll. 

Il. 
| Ill 
IV 

| 
Il. 
| 
IV. & 2 

| 


— 


